
Liber qui "De miraculis Sancti 
Isidori" inscribitur 


1. Nuper, mense octobri, Legione in Hispania, ubi sacrum Sancti Isi- 
dori episcopi hispalensis corpus magna Hispanorum veneratione et pia 
memoria colitur, Annus Isidorianus a Sancta Sede singulari favore indictus 
et spiritualibus gratiis ditatus, magna populi frequentia et episcoporum 
copia, sollemniter clausus est. Hic Annus Isidorianus ex eo indictus est 
quod hoc anno MCMLX, ut fama fert, saeculum decimum quartum recurrit 
ab illius clarissimi scriptoris nativitate, qui clericorum speculum est appella¬ 
tus, fidei lumen splendens, egregius Ecclesiae doctor, scientiarum litterarum¬ 
que eximius cultor et praeco. 

Hac data occasione, opportunum mihi visum est de libro «De miraculis 
Sancti Isidori», qui olim omnibus in amore et deliciis erat, nunc vero ple- 
risque hominum fere ignotus est, breviter disserere et ex eo pauca offerre 
miracula, quae sint sermonis latini exempla minime dedignandi, illius nem¬ 
pe quae dicitur obscurae et barbarae aetatis medii aevi. 

2. Codicem ad manus habeo qui Legione in Coenobio seu Basilica 
Sancti Isidori diligenter asservatur b Auctor operis est vir clarus, nomine 


1. Tres adhuc in coenobio legionensi codices nn. 61 62, 63 asservantur, qui opus «De 
miraculis Sancti Isidori> continent saeculo XVI transcriptura; codex vero autographus periit; 
de quo haec habet notus scriptor Ieglonensis coenobii, Julius Llamazares: «EI original de los 
Milagros se atesiraba en San Isidoro ; mas viniendo a Ledn D. Juan pidid el libro para leerlo y tanto l< 
agradd que se le llev6 a la Corte para leerle de nueuo, y aunque con dnimo de devolverle, no pudo cum- 
plir su propdsito por sobrevenirle la muerte, pasando el libro a su hijo Don Enrique IV, y de iste a Do- 
fia Isabel la Catdlica, y, al morir ista, le recogid el Cardenal Cisneros y le dond a la Biblioteca de Alca- 
Id de Henares; protestaron los candnigos de San Isidoro de esta arbitraria disposicidn, aunque indtil- 
mente yues sdlo lograron que st les permitiera sacar una copia dei mismo, que es el cddice que ahora 

Lucas, qui, diaconus legionensis primum, Salmanticae postea doctor egre¬ 
gius, demum Tudensis episcopus, in laudem Sancti Isidori, pia veneratione 
miracula, quae vulgo tradebantur, collecta evulgavit. Nusquam hunc librum 
adhuc vidi latine editum 2 , sed tantum hispanice translatum. Conversio vero 
prima hispanica a Joanne Robles in ipso Legionensi Coenobio Sancti Isidori 
canonico parata —quae quidem magni momenti est— Salmanticae prodiit a. 
MDXXV 3 . Sed mea non refert inpraesentiarum de auctore, de codicum 
transmissione, de interpretibus, de ipsa re, quae ad historiam seu verita¬ 
tem miraculorum spectat, sermonem facere; hoc tantum in animo est, exem¬ 
plum praebere linguae latinae illius scriptoris, qui Salmanticae ineunte 
saeculo XIII magister scholarum erat et anno MCCXXIII librum scripsit «De 
miraculis Sancti Isidori», omni commendatione dignum. Primus enim inter¬ 
pres hujus operis sine ambagibus laudat sermonis latini elegantiam peritiam* 
que auctoris, qui vir clarissimus fuerat et regius rerum scriptor 4 . 

Affero tantum prologum et ex miraculis tria breviora. Orthographiam 
vero ad optimorum auctorum normas restituere coactus sum, cum nulla de 


describimos •. Cf Catdlogo de los Cddices y Documentos de la Real Colegiata de San hidoro de LeOn 
(Le6n, Imprenta CatOltca, 1923, pSg. 66). Hanc transcriptionem latinam saeculi XVI adhibui 
ad excerpta quae mox lectoribus offeram. 

2. Quod sciam, tantum posteriora capita latine edita sunt, id est a capite LII ad caput 
LXXV. Cf. Migne PL 208,10*24 Agitur in his capitibus de vita Sancti Martin! legionensis 
presbyteri atque sub regula S. Augustini canonici in regio coenobio legionensi a Divo Isidoro 
nuncupato, ex opere quod inscribitur «De miraculis S. Isidori* desumpta Haec vita sermoni* 
bus ipsius Sancti Martinl praemittitur. 

3. Juan de Robles, El libro de los milagros de San lsldoro (Salamanca, 1525). Haec interpres 
in praefatione scribit: 

« Este libro es de algunos deuotos milagros de muchos que Dios nuestro selior ha fecho et face con- 
tinuamente por los meritos e untecesion dei su muy glorioso confessor sant isidro, excellentissimo doctor 
et primado de nuestras espaUas. Et fue copilado en latin muy elegante por un deuoto et muy cientifico 
uardn llamado luchas, el cual despues por sus meritos fui obispo de tuy y uno de los principales e mas 
auctinticos coronistas latinos antiguos que ouo en espaAa. A quien la Reyna dofla berenguela fija dei 
rrey don Alonso de Castilla muger de don alonso de Ledn, madre dei rrey don fernando de le6n y de 
castilla, di6 el cargo de proseguir et acabar la coronica fecha por el mismo Sant Isidoro , desde el prin¬ 
cipio dei mundo fasta su tiempo. Et proseguida por su discipulo sant alifonso et por otros sabios uarones 
de espafla antes dei tiempo de la dicha Reyna et dei dicho obispo don luchas: el qual copilo los dichos 
milagros de sant isidro, por ruego de don martino, que a la sazon era abad de la santa casa et monaste¬ 
rio de sant isidoro de la noble et muy leal ciudad de leon, e ansi mismo por mandato o ruego de un fray 
suero o prior prouincial que por entonces era de la orden de predicadores como paresce por la epistola 
en el principio deste libro contenido... (Postea historiam codicis autographi affert auctor et addit:) 
no se muda ni quita palabra alguna sustancial en la dicha traslaci6n dei latin al romance *. 

4. Cf. Juan de Robles: Praef: «...Et fue compilado en latin muy elegante por un deuoto et 
muy cientifico uar6n llamado luchas*. De Luca Tudensi disserunt Fl6rez, Espafia Sagrada, 
t. 22; A. Vinayo, San Martin de Le6n y su Apologetica antijudia, Madrid-Barcelona (C.S. I. C.) 
1948, p. 23-24; cf. Tudensis, De altera vita fideique controversiis adversus Albigensium errores lib. 
III (Edit. Mariana, Inglostadt, 1612). 

hac re cura sit in codice quem nunc mihi volvere licuit 5 . Non enim agitur 
de codice autographo saec. XIII, sed de transcriptione quadam, saeculo XVI 
vertente, facta 6 . Nihil mirum igitur si in plurimis mendis, orthographicis in 
primis, sed etiam linguae latinae saepe aciem oculorum offendimus. 

3. Atque in primis prologum seu praefationem afferamus, cujus mo¬ 
mentum in eo est quod laudes seu elogia praeclara Divi Isidori eo continen¬ 
tur, eorum virorum qui post Archiepiscopum Hispalensem maxime virtute 
litterisque floruerunt. Ita se habet: 

Incipit prologus in libro miraculorum Sti. Doctoris Isidori 

Laudes gloriosissimi confessoris Hispaniarum dcctoris Isidori silentio tegere 
Indignum est, et ignauiae recti examinis indicio tribuendum; nimirum, dum in hoc 
mortali corpore uixit «omnibus cmnia factus», cunctis sedulo ac sollicite paterno 
affectu in temporalibus et aeternis se prodesse studuit; et n odo cum Christo regnans 
«mortali exutus corpore*, orationibus sacri9 miraculorum tueri, sublimare ac decorare 
non cessat. 

Quomodo tacet lingua periti hominis cum ipsa muta elementa certls9imi9 et 
stupendis clamet indiciis? Quomodo silent viri scholastici qui a beatissimo doctore 
tanta scientiarum et artium non solum adepti fuere, verum etiam quotidie assequuntur 
beneficia? Sed licet quodammodo ingratitudine praepediti redarguantur, beatissimus 
tamen confessor cum Chri9to gaudens Impassibilis, pia vero compassione solita, 
condescendens nostrae in beati tali clementia, non dessimili de qua prout legimus 
uiuens in corpore operatione diuina nostris temporibus dignatur ostendere. Ita ut modo 
illud propheticum impleatur, scilicet, «sicut audiuimus ita et uidimus». Et cum regina 
Austri ueritatis causa monente, altero Salcnrcni dicere ualeamus: «Maiora sunt opera 
tua, quam rumores quos audiuimus». 

Docuit namque nos fideliter uir apostolicus, dum huius corporis tegmine feliciter 
uteretur et sacrae legis plures libros edidit, Ecclesiae Christi deiecit Inimicos, fideles 
beneficus ulrtutlbus et miraculis extulit, infideles ad fidem, orthcdcxam conuertit* sed 
consimilia omnipotens Deus usque hodie prout in antedictis praelibaulmus populo, 
christiano demente ad laudem sui nominis declarare dignatur, quod in sequentibus 
Domino annuente, curabo detegere ac pro uiribus fideliter demonstrare. Timidus 
nempe ac tremulus ut quod penuria meae temeritatis, dilectione tanti patris urgente, 
propter litteraturam debitam attentauit in auctoris odium, beati confessoris timore 
postposito, detractorum reprehendatur proteruia, aemulis dilanietur corrosionibus et 
derogationis causa furtive dentibus laceretur. 

Te9te tamen Deo et beatissimo confessore Isidoro, pium exopto et desidero 
correctorem, ut uiri honesti et litterati quotquot nimium digne 9ufficienterque dictauero 


5. Perillustri doctori Antonio Vinayo, canonico regulari Sancti Isidori seduloque acto¬ 
rum (n eodem vetustissimo legionensi coenobio custodi, gratias quam maximas refero ob mul 
tam rerum copiam ab eo acceptam et ob magnam in me comitatem et obsequium. Praeter alia 
ipsius edita opera librum, cui titulus est: *Santo Martino de Le6n peregrino universal, Los viajes 
cientifico-religiosos en el siglo XII» (Le6n, Imp. Catdlica, 1960) et laudo et magnopere commendo. 

6. De hac re confer in notula prima ea quae Julius P£rez Llamazares scripsit in opere 
supra laudato, quod inscribitur: Catdlogo de los Cddices y Documentos de la Real Colegiata de San 
Isidoro de Ledn. (Le6n, lmp. Catdlica, 1923). 

pia reprehensione corrigant, et in laudibus confessoris erumpant, quia si splendida 
uerba ueritatis, tamen materiam ex isto dictamlne assumere possint ut laudent. Et 
quamuis animo Inopiam fateor locutionis, nimia tamen... patris afflictus, Immo multi¬ 
moda confessoris caritate coactus laudes eius etiam si uoluero adiuratus silere non 
queo. Sed quibus praeconiis attollere possum quem praedecessores nostri primi ac 
sanctissimi, tantis antonomasie laudibus extulerunt. Hunc beatus Gregorius fidei 
lucernam clarissimam. Spiritus Sancti doctus praesagium, alterum Danielem adstruxit. 
Beatus Braulius episcopus, Hispanlarum doctorem dixit; et Sanctus Ildefonsus cleri¬ 
corum honestas, dulciter modulando de magistro ita dictitault: «Decus archlpraesulum, 
sacerdotum speculum, et cetera*... in libro de testamentorum concordia, gemma 
praesulum et inter confessores praecipuum 9ignauit; atque legionensis praesul, qui 
tempore praecedente in compostellana ecclesia moribus et scientia fulget, metropolitano 
sublimatus honore, homeiia beatissimum confessorem Isidorum Christi legiferum et 
post apostolos Christi apostolum eleganti stilo testatus est. Martinus etiam dictus 
legionensis ciuitatis archidiaconus uenerabills largitate, consilio et prudentia, Inter 
cetera 9ic metrice scribendo notauit: «Sancte Dei praesul Isidore, lux Legionibus et 
pairiae splendens, custos pa9torque fidelis, digne recordationis*. Praeterea uerecundus 
archileuita eiusdem nobilitate... et honestate serenus, ad praecipui confessoris decorem, 
in suis carminibus ait: «Roma nouit hunc pastorem, confessorum confessorem; hunc 
fatetur optimum». 

Sufficiant nob's ad praesens tantorum istorum tanta ueneratione aliqua testimonia 
et Dei Filium mirabilem in Sancto suo Isidoro quaelibet humana dignitas... praeconiis 
fateatur, ut sibi acquirere uaieant brauium retributionis aeternae, sanctaque posteris 
imitationis relinquant exempla. Et si quid eis displicuerit praesumptione nostra, 
audacia uel pugillari indocto, eo totum indulgeant cuncta supplico; orent ut Deus 
ignoscat quo tanti episcopi Isidori opera fragranti amore carius tenetur amplecti. 

Me igitur ad proposita redeundo ad laudem Christi nominis et ecclesiae decore, 
infideliumque confussione, ut resipiscant ab operibus ignorantiae ac conuertantur ad 
uiam ueritatis et uiuant...; de meritis ac patrociniis confessoris confissus, miracula quae 
per eum Dominus operatur cothidie ueritatis calamo breuiter et fideliter pro modulo 
prosequar, Domino annuente. 

4. Nunc vero miracula nonnulla afferamus, quibus cultus et gloria 
Sancti Isidori plurimum viguit et undique terrarum peregrini Legionem, ad 
episcopi hispalensis sepulcrum frequentes advecti sunt. Est qui Sancti Isi¬ 
dori miraculorum librum ad aurea legenda referat 7 , ad quae pertinet lepidus 
ille liber, qui «Florecillas de San Francisco* inscribitur. Est litterarum genus 
minime dedignandum, in quo pulcherrima veritati permixta sunt. Ergo non 
omnia in eo genere ficta et mendosa, sed poetica et pulchra et saepe vera. 
Sed jam miraculum legamus. 

5. Qualiter corpus beati Isidori Legionem intrans sanavit caecum 

quendam \ 

Ciuitatem ingrediente uirl apostolici corpore, facta est uox exultationls et laetitia 
magna in populo: nam quidam caecus, nomine Eusebius, cum, fide praeambula, nihil 
haesitans, feretrum sanctissimi corporis tetigisset, luminis integritatem recepit, quo 

7* Ita, exempli gratia, Julius P£rez Llamazares in praefatione operis cui titulus est: 
Vida y mtbgros de San Isidoro (LeOn, 1924). 

8. Cf. caput septimum in codice legionensi. 

plebs ^ niso miraculo, uox clarius resonat laetitiae et salutis in Ecclesia iustorum. Hoc 
fecit dominus Iesus primum per beatum Isidorum coram legionensibus et manlfestauit 
gloriam sui potentissimi confessoris. 

6. Qualiter infans Adefonsus caecus effectus, oculis lotis aqua 

beati Isidori, sanitati reditus est 10 . 

Neque hoc silendum quod memoratus princeps Fernandus unicum habebat filium, 
qui nunc post patrem leg»onense feliciter imperium regit. Qui Adefonsus aegritudine 
capitis praepeditus lumine caruit oculorum; sed rex Fernandus ut regnaturum uidit 
post se filium tali aegritudine laborare, dolore nimio sauciatus, una cum filio se coram 
corpore beati confessoris pr>Jec(t, atque cum lacrimis dixit: «Redde mihi filium meum 
Sancte Isidore, et ne patiaris post me regnaturum caecitatis tenebris deformari*. 
Thesaurarius autem eiusdem Ecclesiae nemine Martinus, accepta aqua, quae fuerat ex 
illa quae ex pauimento sui altaris (ut longe praemissum est) beatus confessor suo 
produxerat fugitiuo, et in uase uitreo seruabatur, oculos infantis Adefonsi abluere 
coepit, et continuo adeo data est illi naturalis claritas oculorum et integre recepit 
uisum, quod rex Fernandus ut uidit Deum in sancto suo prae gaudio uiua uoce laudare 
coepit et eandem ecclesiam regali munere prodigus ampliauit. 

7. Qualiter B. Isidorus mirabiliter dedit sapientiam B. Martino 

canonico sui monasterii, mediante paruo libro, quem ip¬ 
sum deuorare compulit n . 

Eodem tempore uenerabilis uitae Martinus presbyter, canonicus eiusdem monas* 
terii, quem paulo ante superius memoraui, intellectu Scripturarum Interno fere idiota, 
sed uircutum operibus sapientissime florebat insignis. Hic, quamuis esset ecclesiasticis 
officiis doctus, et ut dictum est, internum Scripturarum non caperet intellectum, 
tamquam ille qui grammaticorum scholas unquam minime frequentauerat, tamen 
inhleratlZ e i intelligendl sacras Scripturas summum desiderium, et orationibus et 
ieiuniis insistebat, seruiens Domino die ac nocte in spiritu uerltatis ( Luc . 11). Sed 
dum nocte quadam peruigil orationi insisteret, apparuit ei beatus doctor Isidorus ferens 
paruulum librum In manibus et dixit ei: «Accipe hunc, dilecte mi, et comede; et dabit 
tibi Dominus sacrarum scientiam Scripturarum, quia fidelis et iustus inuentus es in 
domo eius (Matth. XXV). Obtinui etiam a Domino Iesu Christo ut accipias quidquid 
a Deo petieris ( Jo . XVI); et eris consocius miraculorum, quae Dominus per me in hac 
Ecclesia operatur. Ego sum Isidorus huius loci patronus, et ea quae te Spiritus Sanctus 
docuerit studebis in gloriam Christi nominis propinare*. 

Martinus autem, ut erat columbinae simplicitatis, uerebatur comedere librum, ne 
forte tali cibo regulare ieiunium solueretur Tunc sanctus confessor accipiens mentum 
ejus, librum eum compulit deuorare, et ita inflammatus est totus, ut sibi uideretur 
quod esset quasi ferrum candens in igne. Quo peracto, sanctus qui ei loquebatur, 
disparuit. Ab illa igitur die ita Sanctarum Scripturarum floruit intellectu, ut quosque 
magistros theologos superaret, cum eis de sacris quaestionibus conferendo. Iudaei 
quoque et haeretici non poterant resistere sapientiae ejus et spiritui qui loquebatur 


9. In codice apparet haec correctio postea inducta: «o plebe». 

10. Cf. caput XLII in codice legionensi. 

11. Cf. Caput LII in codice legionensi; Migne, PL 208, 10. 

12. Ita in codice legionensi pro •inerat». 

(Act . VI). Mirabantur omaes super doctrina eius (Matth. XXII), cum praedicans inter 
sapientes diserta latinitate u*rbis positis proponeret uerbum Dei. Stupebant cuncti 
qui noverant eum, quoniam ultimo fracto senio data fuerat tanta scientia Scripturarum. 
Data est etiam illi gratia curationum (I Cor. X T I) et spiritu prophetico quaedam futura 
subtiliter praeuidere. Praeterea duo nimiae magnitudinis uolumina edidit, quae 
Concordia nominantur, eo quod in eis concordent auctoritates Noui et Veteris Testa¬ 
menti. et sanctorum Patrum sententiae compilentur. In his uoluminibus obscura 
Scripturae sacrae clarius reserantur, fides catholica roboratur, Iudaeorum perfidia 
confutatur, singulatim omne» haereses expugnantur, et quidquid honestaris est, 
Scripturae testimoniis daclaratur, et suauitate benignissima suadetur, adeo ut inter 
doctores Ecclesiae Christi merito hic Martinus debeat cumputari. Cuius ulta, sanctitas 
et miracula ut pateant fidelibus manifeste, ad gloriam nominis Christi et confessoris 
eius Isidori laudem aliquam prosequamur, ab ipsius exordio narrationis ordinem 
assumentes. 


8. Satis sit de miraculis Sancti Isidori. 

Sed cur haec miracula in plagulis horum commentariorum edenda cen- 
suimus? 

Primo ut lectorum animi suaviter ad Annum Isidorianum traherentur. 

Etiam ut memoriam revocaremus illius libri «de miraculis», qui paucis 
ante saeculis in deliciis erat piis hominibus 13 , legionensibus praesertim, qui 
magno studio, amore, laudibus, Sanctissimi viri Isidori miracula proseque- 
bantur et religiose celebrabant. 

Tertio ut ob linguae latinae elegantiam et cultum ansam admirationi 
praeberemus iis qui barbarum omnino tempus illud autumant quo «Uber de 
miraculis» scriptus est. Non igitur inter barbaros scriptores computandus 
Lucas Tudensis, qui anno MCCXXIII tam clarum exemplum linguae latinae 
nobis praebuit. Nec Tudensis fuit unus qui saeculo XIII lingua latina appri¬ 
me optimeque usus est. Scriptores fuerunt ea tempestate non spernendi plu- 
res, ut, exempli gratia, Sanctus BernardusClaravallensis (1090*1153), Sanctus 
Bonaventura (1221-1274), Sanctus Albertus Magnus (1206-1280). 

Tandem ut votum hoc exprimere mihi liceat: Si scriptor libri de miracu¬ 
lis non modo non est barbarus et incultus, sed clarus et elegans, opus quod 
nondum latine editum vidimus, nonne cito edatur oportet ad scriptoris no¬ 
men evulgandum et ad gloriam Sti. Isidori ubique terrarum firmandam? 

Josephus Jimtnez Delgado, C. M. F. 


13. Cf. ea quae diximus in notula prima. Sunt, praeter interpretationem Joannis de Ro- 
bles Salmanticae anno MDXXV editam, duae saltem interpretationes seu translationes in 
linguam hispanicam illius operis Lucae Tudensis «De miraculis Sancti Isidori», altera quae 
anno MDCCXXXII Salmanticae prodiit a Josepho Manzano subscripta, altera vero Legione 
typis mandata, quam saepe laudatus Julius P£rez Llamazares edendam curavit (D. Lucas de 
Tuy, milagros de S. Isidoro, con prdlogo y notas por D. Juuo P£rez Llamazares (Le6n, 1947). 



DE ANTIQUA LOGICA 


Origines artis logicae licet universe ignorentur, tamen scientia ex Indiae 
regionibus in Asiam Minorem et in Graeciam accessisse videtur; certo so¬ 
lum ex antiquis libris, qui ad nostram aetatem pervenerunt, fundamenta 
antiquae logicae percipere possumus; primus veterum philosophorum auctor 
integer est Plato (427-347), cujus e scriptis complures notitias quae ad logi¬ 
cam pertinent facile est etiam nunc colligere; philosophia ipsa tum tribus 
partibus constabat: physiologia, disciplina morum, rationaliter disserendo; et 
haec ipsa logica, quae olim triplex ars exstitit: prima certe fuit ea quae in 
Platonis Academia colebatur et ab Aristotele in libro qui «Topica» dicitur 
collecta est; in his «Topicis» plus quam 240 praecepta inveniuntur, quae 
tamquam argumenta in primo loco praemissarum ut propositiones ponuntur; 
sine illis argumentis vel praeceptis universalibus nulla conclusio probabilis 
fieri potest. Haec erat prima logica propositionum; altera logica antiqua non 
propositionum, sed vocum simplicium, ab Aristotele ipso in Peripato exculta 
et libris «Organi» —quod ita vocatur— evoluta, maxime disciplinam syllo¬ 
gismorum continet, qui undeviginti modis componuntur; tertia forma logicae 
a Chrysippo Stoico structa est quae axiomatibus quinque vel septem inde¬ 
monstrabilibus nitebatur et logica propositionum appellatur; haec logica 
Stoicorum ab Aristotele pendens quamquam brevissima, tamen omnium fer¬ 
tilissima fuit. Antiqua logica non tam ampla neque tam copiosa erat quam 
logica philosophorum nostrae aetatis; etsi permultas definitiones et divisio¬ 
nes continebat, tamen hujusmodi regulae utiles ad mentem exercendam et 
acuendam erant. Illa logica semper in disciplina grammaticae sermonis patrii 
nitebatur; nam sine grammatica quae et ipsa logice composita est, nulla scien¬ 
tia logica exprimi neque doceri potest. Stoici numquam illa Academiae Pla¬ 
tonicae Topica ab Aristotele proposita et propagata tetigerunt neque um* 
quam Aristotelis propriam syllogismorum formam adhibuerunt. Philosophi 
Peripatetici autem, qui post Christum natum scripserunt, et Aristotelis et 
Stoicorum logicam affectabant l . 

Jam ad singulos convertamur philosophos, quorum pauci ante Platonem 
de logica scripserunt. 

Cyrenaici Aristippo auctore (c. 435-350) quaestiones logicas tractabant 
(Diogenes Laert. 2, 92). 

Euclides Megarensis (c. 400 a. Cn. n.) arti dialecticae maxime studuit 
(DL 2,106-107). 


1. Cfr. Palaestra Latina, 1960. n 171, pg. 136-138. 

Clinomachus Thurius, discipulus Euclidis, de propositionibus egit, quae 
ratione produci solent (DL 2, 112). 

Eubulides Milesius eundem Euclidem secutus, qui multas subtilitates 
dialecticas investigavit (DL 2, 108). 

Diodorus deinde, Eubulidis auditor, dialecticus fuit ac «problemata» lo¬ 
gica solvit (DL 2, 111). 

Plato ipse (427-347) Socratem audivit, qui Athenis cum juvenibus collo- 
quens quaestiones ponebat et disputando veritates assequi studebat; eadem 
via Socratica Plato in Academia usus est, ubi dialogos forma colloquiorum 
adhibita more dialectico composuit. 

Speusippus (c. 400-339) filius sororis Platonis Academiam ab anno 347 
ad a. 339 rexit et logica studia fecit de notione quae «h6moia» vocatur. 

Aristoteles (384-322) vero princeps scriptorum judicari debet, qui artem 
logicae composuerunt; ille quidem ut in multis scientiis ita in logica libros 
quoque priorum auctorum legit et eas partes excerpsit, quae ad disciplinam 
dialecticae spectant; praeterea Peripati sodales ad res logicas colligendas aptos 
admonuit, ut materiam philosophiae rationalis ubique quaererent, quam de¬ 
nique ipse in ordinem redegit et exemplis illustravit. Jure igitur Stagirita 
magis administrator quam conditor antiquae logicae duci potest; rerum enim 
naturalium peritissimus observationibus et experimentis etiam logicae regu¬ 
las stabilivit (cf. DL 5, 28-29). 

Omnes ii, qui temporibus antiquis Aristotelis scripta interpretabantur, 
etiam ad Organon, compositionem librorum logicorum Stagiritae, incubue¬ 
runt; nomina vero horum interpretum minimam saltem partem innotuerunt. 

Theophrastus (c. 370-286), clarissimus Aristotelis discipulus et successor 
scholae Peripati regendae, potius interpres et emendator doctrinae logicae 
aliarumque artium magistri tuic ejusque praecipua placita tradere feliciter 
prosecutus est. 

Strato Lampsacenus (c. 270) (successor Theophrasti) Peripati scholam 
rexit et maxime rebus physicis observandis operam dedit; sed etiam logicam 
coluit, sicut officia rectoris postularunt. 

Heraclides Ponticus (c. 360-c. 325), qui in philosophis Academicis nu¬ 
meratur, de arte dialectica complures libros confecit (DL 5, 88-89). 

Stilpon (c. 320) Megarensis arte inveniendi et disputandi valde praestitit; 
multos aequales, qui dialecticae studebant, permovit ut se sectarentur (cf. 
Diog. Laert. 2, 113). 

Epicurus (342-271) Atheniensis, qui sectam Epicureorum condidit, artem 
logicae neque aestimavit neque coluit (DL 10, 31); aeque ac magister disci¬ 
puli priores dialecticam spreverunt; «rationalem (partem philosophiae = 
logicam) removerunt» (Seneca, epist. 89, 11). 

Arcesilaus (c. 316*240) ortus ex oppido Pitane in Aeolia ad dialecticam 
valde animum adjecit (DL 4, 33). 

Philetas Cous (c. 320 • c. 270) grammaticus et poeta nobilis fuit; quia 
maxima corporis debilitate erat, carmen illudens in illum Pbiletam ab aliquo 
ignoto viro ita factum est (cf. Athenaeus, lib. 9, pg. 401 E): 

£eive, OiX^xac eifii. Xdfcov 6 (JjsoSojxevoc pe 
«oXeae xai Xexxiov (ppovx($e<; eaxeptot. 

«Hospes! Philetas sum; ex sophismatibus illud quod «mendax» vocatur, 
me 

perdidit, et cogitationes vespertinae de judiciis dicibilibus (me perdi¬ 
derunt)*. 

Non solum Athenis, sed etiam Alexandriae logica Stoicorum studiose 
tradebatur, ut ex Callimachi (305-240) versu cognosci potest: xoia oovfjxxai 
(sc. ac-uopaxa) (cf. R, Pfeiffer, Callimachus 1 (1949) 323 fr. 393, 3) quod la- 
tine ita transfertur: «quales propositiones inter se conexae sunt?»; his verbis 
implicatio materialis Diodori Croni stoici significari videtur. 

Z eno Stoicus (c. 300) ex oppido Citio in insula Cypro scholam Stoico¬ 
rum constituit et summopere dialecticae studuit (DL 7, 25). 

Chrysippus (282 209), Zenonis discipulus, quasi fundamentum et logicae 
Stoicae fuit atque 311 scripta dialectica composuit (DL 7, 189-198). 

Ariston (c. 240) quamquam Stoicus erat, tamen logicam aspernatus est 

(DL 7,160-161). 

Aelius Stilo Praeconinus (c. 150-c. 80) grammaticus fuit et Stoicae scholae 
assecla; Varronem et Ciceronem litteras docuit (cf. Cicero, Brutus 205- 207); 
scripsit librum «De proloquiis* id est: de propositionibus; quod opus cum 
Chrysippi scripto xepi d^uopaxoav consensisse videtur (cf. Gellius 16. 8. 1). 

Posidonius ( c. 135-c. 51) Rhodius, philosophus Stoicus, qui «Aristote- 
lizon» (= more Aristoteleo philosophans) a Strabone habebatur, ut de tota 
fere philosophia ita de logica cogitavit et scripsit, ut e Caleni introductione 
dialectica percipi potest; non semper cum Stoicorum logica consensit Posi¬ 
donius. 

Diodotus (c. 135-58) Stoicus, homo eruditissimus, Ciceronem jam pue- 
rUm litteris instituisse videtur; ab anno 85 in Ciceronis domo usque ad 
mortem (anno 58) vixit; viginti fere annos dialecticam Ciceronem docuit in 
eaque exercuit. 

Varro (116-27) est primus auctor romanus, qui de logica Stoica copio¬ 
sissime disseruit; nam erat xoXcqpacpcoxaxoc; (Cicero, Ad Att. 13, 18, 2); xoXu- 
xeipoxaxoc (Dionysius Halicarnassensis, Antiquitates 2, 21); ptpXtaxtoxaxoc 
(Plutarchus, Vita Romuli, 12); vir Romanorum eruditissimus (Quintilianus 
10, 1, 95); accuratissime doctus (Apulejus, Apologia 42); vir doctissimus un¬ 
decumque (Terentianus Maurus, 6, 409 K in Corp. Gram. Lat.). Varro ut 
logicus commemoratur apud Ciceronem, Senecam, Quintilianum, Gellium, 
Apulejum, Augustinum, Martianum Capellam, Cassiodorum, Isidorum His¬ 
panum. 

Philodenus Gidarensis ex Kofle Syria (c. 110-c. 40), Epicureus Romam 
circa a. 75 venit et cum Sirone Epicureo dogmata Epicuri propagavit; erat 
discipulus Zenonis Sidonii (c. 150-c. 75) Epicurei; Philodemus librum 
scripsit «de signis et significationibus» qui ad logicam spectat. Lucretius 
poeta eum in regione Puteolorum cognovisse posse videtur. 

Ctcero (106-43) solummodo logicae Stoicorum operam navavit, qui una 
cum Varrone eundem magistrum philosophiae habuit Antiochum Ascaloni- 
tam Academicum et quasi Stoicum; praeterea Cicero totus pendet a Stoico 
Diodoto (a. 58 mortuo). 

Andronicus Rhodius (c. 70) qui omnia scripta Aristotelis servavit et or¬ 
dinavit et ab operibus Theophrasti segregavit, etiam ipse de rebus logicae 
Athenis disputavit. 

Dionysius Halicarnassensis (c. 60 a. Chr. n.-c. 10 p. Chr n.) scholae 
Aristotelis adhaerens etiam Stoicos cognovit, quorum logicam in scriptis 
rhetoricis obiter tetigit modumque dicendi vituperavit. 

Seneca philosophus (1-65 p. Chr. n.) in epistula 89, 17 haec affert: «dia¬ 
lectice in duas partes dividitur: in verba et significationes, id est: in res, 
quae dicuntur, et vocabula, quibus dicuntur; ingens deinde sequitur utrius- 
que divisio». In his verbis «res» significant «pragmata vel tynchanonta» 
(eventus = sucesos); «vocabula» sunt nomina et verba, quibus propositiones 
componuntur. 

Quintilianus (35-110) «Institutionem Oratoriam» composuit, in qua 
grammatica et logica partes fundamentorum eloquentiae recognoscuntur; in 
opere illo complura vestigia logicae Stoicae inveniuntur. 

Apulejus ( 113-c. 180) Madaurensis Africanus librum «Perihermeneias* 
scripsisse fertur, quo tota logica Stoicorum explanatur; veri autem multo 
similius est hoc opusculum ab auctore quarti vel quinti saeculi factum esse. 

Gellius (c. 125-c. 175) 16, 8, 1T7 utilissimum caput de dialectica Stoi¬ 
corum exhibet. 

Quorum fundamentum logicae est axioma, quod latlne «profatum, proloquium, pronun- 
datum» redditur; hodie •propositio» vocatur; ptima igitur pars introductionis dialecticae agit 
de propositione, qua rei condicio vel eventum (suceso, Sachverhalt) exprimitur; axioma est res 
(suceso, pragma, Sachverhalt) dicibilis (= lektdn) perfecta, quae pronuntiari potest quantum de re 
ipsa agitur (non de pronuntiatione hujus rei). Gellius (16, 8, 4) ex libris graecis notionem 
«axioma» satis raptim sumpsit et definivit illud esse lektdn; haec tamen sententia Gellii nequit 
accipi; neque enim axioma idem est ac lektdn; (mmo lektdn est cogitatum tantum et principium 
et fons axiomatis; sine hoc fonte illius lektdn, quod judicium mentis de re vera aut falsa est, 
nequaquam axioma oriri potest sicut sine patre nullo filius gigni potest; pater autem non est 
idem ac filius; ergo lektdn non est (dem atque axioma; accedit quod pater natura prior est 
quam filius; item lektdn natura prius est quam axioma; istud axioma vero ita fit, ut lektdn in 
mente inclusum et ad actionem externam promptum ab animo principe (ab hegemonikd spiritu) 
ex mente solvatur et in linguae cursum dirigatur; postquam lektdn e mentis vinculis liberatum 
neque jam (n arce mentis retentum est, lektdn in axioma, id est: in dictum orale commutatum 

est; lektdn Igitur est cogitatum et judicium mentis Incorporeum, non aspectabile; axlrtra con¬ 
tra est enuntiatum et judicium orale, audlbile, visibile. Jam propositionis exemplar affirmati 
vum est hoc: 

«Scipio Numantiam delevit»; adest subjectum (= ptosis) « Scipio » et praedicatum (= ka- 
tegdrema) •delevit* (Numantiam); exemplar negativum est hoc: 

«neque bonum est voluptas neque malum» 

Gellius addit: «plena aique pertecta verborum sententia» (est axioma), ut id necesse sit 
aut verum aut falsum esse». Solita forma propositionis est perfecta (= autotells), quae simul 
subjectum et praedicatum continet; Gellius non commemorat formam imperfectam ( = elllp£s), 
quae subjecto non expresso solum praedicatum exhibet. Divisio deinceps propositicm m hoc 
modo fit: Primo invenitur «adjunctum» vel «conexum»(axioma),quod Graeci ouvTjyqtivov dicunt 
et hodie «implicatio materialis» vocaiur, quia conjunctione SI incipitur; en haec exempla: 

• Si Plato ambulat, Plato movetur». «Si dies est, sol super terras est». 

Deinde additur «conjunctum» vel «copulatum» (axioma), quod Graeci oujAXEirXrjiiivov 
dicunt, quia conjunctione ET propositiones inter se conjunguntur; ecce exemplum; 

«Scipio., et bis consul fuit et triumphavit et censura functus est.,.». 

Porro sequitur «disjunctum» (axioma), quod Graeci UiECEU^evov d^uu^a dicunt, quia con- 
junctione tAUT-AUT» disjungitur vel distinguitur; est alternatio exclusiva; ecce exemplum: 

«Aut malum est voluptas aut bonum aut neque bonum neque malum est». 

Postremo ibi legitur «disjunctum mendacium* quod Graeci irapaSiE^t^idvov dicunt; sed 
explicatio Gellii non tam facile perspicitur; conjunctione •VEL-VEL» axioma disjungitur; eat 
alternatio inclusiva, quam contra Gellium equidem sic illustro: 

«vel curris vel ambulas vel stas». 

Lucianus (125-192) Samosatensis (prope Euphratem flumen natus) so¬ 
phista judicari potest, qui vitae formas aequalium sollerter descripsit; multas 
philosophorum res notionesque strinxit ac logicam cognovit, ut ex ejus libris 
elucet. 

Galenus Pergamenus (129 - c. 205) logicam valde dilexit adulescens ab 
optimis doctoribus plurium scholarum hac philosc ph ia rationali edoctus; 
primo de demonstratione quindecim libros confecit; senex introductionem in 
dialecticam exaravit, quae ad tempora nostra pervenit. 

Appelles , discipulus Marcionis theologi, (c. 170 p. Chr. n.) formo syllo¬ 
gismorum Aristotelis adhibita quaestiones theologicas 38 libris tractavit; 
nam arte dialectica maxime excultus modum Peripateticum «syllcgizandi* 
adhibuit, qui aptior ad legendum videtur. 

Lucanus quoque ejusdem Marcionis assecla institutus Peripateticorum 
logicam doctrinam theologiae Marcionis modo Aristotelico defendit 

Alexander Aphrodisiensis (c. 200) Peripateticae scholae Atheniensis 
rector commentariis Aristotelis opera illustravit; in ejus logicae explicatione 
etiam elementa Stoica reperiuntur; nam Stoicorum doctrina post Christum 
natum illum Peripateticum ratiocinandi morem superaverat. 

Sextus Empiricus natus in urbe Tarso (Ciciliae) (circa annum 200) medi¬ 
cus et philosophus scepticus «Contra Mathematicos» scripsit, ubi doctrinas 
septem fere artium liberalium refutare conatur, inter quas etiam contra logi- 



12 • 


Aemilius Orth 


cos disceptat; imprimis in logicam Stoicorum invadit, ex qua nihilo secius 
vera eorum doctrina restitui potest. 

Clemens Alexandrinus (150 - c. 216) rationem cunctam septem artium 
liberalium circumscripsit opere, quod «stromateis* (stragula, ttapices>) in¬ 
scribitur; cujus in octavo libro logica Stoicorum adumbratur. 

Urigines (185-254) Alexandrinus, auditor Clementis, vir eruditissimus, 
chrlstianus, plurimos auctores antiquos legit, cognovit, memoria tenuit; 
etiam in schola, quam Alexandriae posteaque Caesareae (in Palaestina) ha¬ 
buit, philosophiam et Stoicorum praecepta cogitandi tradidit. 

Diogenes Laertius (c. 250) in «Vitis clarorum philosophorum* libro 7, 69 
ubi Zenonem Stoicum explicavit, logicam Stoicorum clare descripsit; magni 
momenti videtur esse eodem fere tempore ineunte tertio saeculo p. Chr. n. 
Stoicorum dialecticam prolixe a duobus viris: Sexto Empirico et Diogene 
Laertio expositam esse, unde efficitur hanc doctrinam Stoicam tum unicam 
logicam valuisse. 

Plotinus (205-269) Neoplatonicus etsi notiones nonnullas ad logicam 
spectantes affert, hanc tamen partem philosophiae contemnit et potissimum 
metaphysicis quaestionibus absorbetur. 

Porphyrius (233-305) Tyrius, discipulus Longini Atheniensis et Plotini 
Aegyptii, vir maximo ingenio et judicio acutissimo praeditus de logica quo¬ 
que meritus est; nam' introductionem in Aristotelis notiones praedicabilium 
exaravit, quae «Isagoge» inscribitur et summe laudanda est. 

Jamblichus (c. 250 • c. 335) ex oppido Chalcide in Coele Syria, Porphyrii 
discipulus, etsi mysticismo notus tamen philosophiae rationali studuit et de 
quaestionibus logicis egit; auditor Jamblichi fuit Hierius qui de syllogismis 
Aristotelis pariter atque magister judicavit. 

Eusebius (c. 263-339) natus Caesareae (in Palaestina), ubi Origenes bi¬ 
bliothecam amplissimam formaverat, olim servus magistri Pamphili, postea 
sacerdos et episcopus Caesareae factus Historiam Ecclesiasticam summi mo¬ 
menti composuit, ubi non pauca testimonia vitae philosophiae insunt etiam 
ad logicam convenientia. Eusebius in «Historia Ecclesiastica» 5, 28 narrat 
homines religiosos anno 200 p. Chr. n. de his rebus disseruisse: si quis pro¬ 
positionem e Biblia Sacra sumptam protulisset, utrum conclusio conjunctiva 
(au|AxexXsYjxevov = implicatio materialis, si - tunc), an conclusio disjunctiva 
(SteCeo^ftevov = alternatio exclusiva, aut - aut) adhibenda esset; quae disputa¬ 
tio pertinet ad logicam Stoicam. 

Hierius (c. 280) discipulus Jamblichi et magister Maximi Thaumaturgi, 
amici imperatoris Juliani (361-363) de syllogismis Aristotelis egit (cfr. 
Ammonius; commentarium in Aristot. Analytica Priora IV 6 pg. 31 16 Wallies). 

‘ 'Marius Victorinus (c. 300 - c. 362) fuit Africanus grammaticus et philo¬ 
sophus; Stoicorum logicam ad Ciceronis interpretationem adhibuit, ut ex 
Victorini commentario ad scripta Tullii philosopha patet; maxime Augusti- 

nus philosophans magno fructu laboribus Marii Victorini Neoplatonici usus 
est. Christianus factus ille Marius Victorinus Romae mortuus est. 

Maximus Thaumaturgus (300-370) Neoplatonicus commentarium in 
Aristotelis Categorias composuit; de secunda et tertia figura syllogismorum 
Aristotelis opinionem contra Themistium Peripateticum aliter sentientem 
protulit; imperator Julianus, amicus Maximi, decrevit ut sententia Maximi 
sola valeret et Themistii vetaretur. 

Themistius (c. 320 - c. 390) Peripateticus eloquentissimus in urbibus Ni¬ 
comedia, Roma, Constantinopoli philosophiam tradidit et Platonis Aristote- 
lisque opera explicavit, inter quae concordem doctrinam constituere vole¬ 
bat; Themistii syllogismorum Aristotelis interpretationem imperator Julianus 
injuria vetuit. 

Gregorius Nazianzenus (c. 328-390) mentionem syllagismorum Aristote¬ 
lis et Chrysippi fecit eo loco, ubi Plato, Peripatus, Chrysippus, Stoa affe¬ 
runtur (Migne PG 35, 568 B). 

Basilius (c. 330-379) quoque memorat syllogismos Aristorelis et Chry¬ 
sippi Stoici (Migne PG 29, 516 BC), unde colligi potest etiam illos scriptores 
ecclesiasticos Cappadociae juvenes Athenis logicae plane studuisse. 

Aelius Donatus (c. 300) grammaticus fuit ille nobilissimus, cujus disci¬ 
pulus illustrissimus exstitit Sanctus Hieronymus. Donatus vero testimo¬ 
nio est institutionem grammaticam cum elementis dialecticae conjunctam 
esse, ut ex ejus commentario in Terentium composito elucet ad Andriam I 
1, 18; ad Eunuchum I 2, 95, 98, ad Adelphos V 8, 29. 

Servius quoque grammaticus qui paulo post Donatum fuit, in commen¬ 
tariis ad Vergilii «Aeneida» saepius vocabula logicae propria et sententias 
adduxit. 

Hieronymus (c. 348 420) a Donato grammatico illo clarissimo litteris eru¬ 
ditus omnes artes septem liberales didicit et logicae studuit, ut ex ejus 
verbis elucet; logicam Stoicorum proprie laudavit (cf. H. Usener, Epicureaj 

pg. 179). 

Augustinus (354-430) Africanus primo magister fuit eloquentiae, quo in 
munere etiam partes logicae tractare debebat, quae ad Topica, artem cogitata 
et argumenta inveniendi, pertinet; Ciceronem alacriter imitatus est, qui 
philosophiam Academiae colebat et Stoicorum logicae operam navabat; unde 
elucet etiam Augustinum pariter atque Ciceronem doctrina logicae Stoico¬ 
rum quae tunc paene sola vigebat, imbutum esse; porro Augustini, qui fer¬ 
tur, Principia Dialecticae (Migne PL 32, 1411) Varronis doctrinam Stoicam 
continent; (cf. Augustini logica apud H. Usener, Epicurea, fr. 242, pg. 177). 

Martianus Capella in opere «Nuptiae Mercurii cum Philologia* totum 
librum quartum De Arte Dialectica scripsit, quae in eaitione Teubneriana 
pg. 150-210 invenitur ab Adolfo Dick (Lipsiae 1925) edita. 

Theodoretus (c. 393 - c. 466) Antiochenus apologiam christianam scripsit 
'EXtojvtxd)v frepaxeottxy) 7ta^y][xdt(ov ubi Aristotelis et Chrysippi labyrinthi syl¬ 
logismorum afferuntur (Migne PG 83, 949 C). 

Proclus (412-485) Byzantinus, Diadochus et rector Academiae Platonicae 
Atheniensis, nobilior fuit philosophus et impendio utilior quam Plotinus 
Aegyptius; optime litteris philosophis instructus ab Olympiodoro logicam 
Aristotelis didicit; opera logicae Starigitae, quamvis difficilia lectori ad intel¬ 
legendum et reminiscendum sint, tamen Proclus ille ingeniosissimus solum 
lectitando edidicit (cfr. Marinus, Vita Procli cap. 9 fin.). 

Boethius (485-526) sedulissimam industriam in Aristotele latine redden¬ 
do et explicando posuit; ejusdem viri romani commentarii ad logicam perti¬ 
nentes sum mi momenti ad naturam antiquae logicae pervestigandam sunt; 
praeter Aristotelis logicam etiam ea Stoicorum ab illo viro docto et politico 
tractata est. 

Simplicius (c. 490 570) Meoplatonicus, natus in Cilicia, doctrinas Plato¬ 
nis et Aristotelis inter se concordes reddere in animo habuit; fuit unus ex 
septem philosophis graecis, qui /ussu Justiniani imperatoris anno 529 Athe¬ 
narum scholas philosophas reliquerunt et ad Persas migrarunt; reversus in 
Graeciam amplius non docuit, sed scripsit commentaria in Aristotelis opera 
et in Epitecti enchiridion; Stoicorum logica etiam Simplicio commoda fuit. 

Cassiodorus (c. 490 - c. 583) eandem doctrinam de dialectica brevissime 
protulit ac Boethius (Migne PL 70, 1167-1203). 

Isidorus Hispalensis (c. 560-636) in opere • Etymologiarum» etiam dia¬ 
lecticam tractavit libro 2, 22 seq. (Migne PL 82; praeterea W. M. Lindsay, 
Bibliotheca Oxoniensis 1912); Isidorus perinde atque Gellius lektdn adb«buit. 

Plerique igitur antiquorum philosophorum inde a Platonis tempore lo¬ 
gicae studuerunt; Epicurei tantum qui tertio saeculo a. Chr. n. fuerunt, alie¬ 
ni ab arte dialecticae erant; posteriores autem Epicurei eam cognoverunt et 
usurparunt sed cum eruditio graeca ubique terrarum imperii romani vigebat, 
adulescentes divites septem artibus liberalibus instituebantur et sic elemen¬ 
ta quoque logicae cognoverunt. 


Aemilius (Emil) Orth 



DE LUDIS GLADIATORIIS 


Antiquos illos deorum cultores «sine affectione, sine misericordia» 
luisse Paulus testatur ( Rom . 1, 31) Quod praesertim dicendum est de Roma¬ 
nis, qui ludis gladiatoriis nomen suum et dignitatem saepissime contamina¬ 
verunt, et ad tantam progressi sunt crudelitatem, ut omnem humanitatem 
exuisse viderentur. Qui ludi edi coepti saeculo secundo a. Chr., postero 
percrebuerunt, fastigium imperatorum aetate adepti, a Constantino Chris¬ 
tiano tandem sunt suppressi. Sed quales homines iis ludis destinari solebant? 
Egentes mercedis, servi recipiendae libertatis causa allecti, perditi profliga- 
tique, scelerati capitis damnati, captivi potissimum, quos bella plurimos 
suppeditarunt. Sic exempli gratia Trajanus bello Dacico confecto L milia 
hominum ad ludos destinavit. Initio in sola Urbe, post vero in omnibus 
provinciis ludi fiebant. Tamen Graeci, natura Romanis molliores, inducendis 
ludis diu obstiterunt; sed cum saeculo p. Chr. altero Corinthiorum exemplum 
sequi vellent, Demonax philosophus exclamavit: «Primum aram Deae 
Misericordiae evertite». 

Miseri illi ludis gladiatoriis diu exercebantur et exercitatio durissima 
quidem erat. Nam renitentes loris cruente verberari et ferro candenti aduri 
consuerant. Nec pauci crudeli deterriti disciplina manus sibi intulere. Jam 
pro animi indole et corporis viribus in diversas solebant dividi classes. Alii 
scuto et gladio, alii parma et sica, alii denique reti et tridenti armati pugna¬ 
bant. Ideo scutarii, parmati, retiarii dicebantur. 

Quis vero ludorum locus? Fiebant in circis; inde «circenses». «Panem 
et circenses*, notissima illa vulgi pigri et pessimi vox. Circus Maximus 
pe rantiquus, aedificatus a Tarquinio Prisco, a Julio Caesare et Trajano 
amplificatus; praeterea Circus Flaminius et Florae. Omnes autem ambitu et 
artificio superabat Vespasiani maphitheatrum «Colosseum» lapide calcario 
constructum, cujus saxa quadrata ex lapicidinis Albulae prope Tibur sitae 
captivi Judaei apportabant. Quam molem «Colosseam» excitare coepit 
Vespasianus, perfecit autem anno octogesimo Titus imperator. Aedificium 
vere giganteum! Magnitudo enim circuitus 527 m.; diametrorum 188 et 156; 
arenae 86 et 54 m. Facile capiebat xxxxv sedentium, v milia stantium. 
Murorum altitudo 57 m. Arena cancellis ferreis cincta, qui spectantes a 
bestiis defenderent. «Colosseum» tam mira arte technica erat constructuro, 
ut vel hodie peritorum hominum excitet admirationem et tanta firmitate, ut 
saecula riserit. Nisi aliquae gentes romanae nobiles in lapidicinas illud 
vertissent, integrum nostris temporibus staret aere perennius. 

Ludi a primo mane usque ad vesperam producebantur. Vespere ludos 
proxime praecedente gladiatores lautissime cenabant. Cui cenae liberae 
omnibus interesse licebat. Quare multi curiosi mensas circuibant morti 
destinatorum, ex quibus nonnulli se cibis implebant, nonnulli vix attinge¬ 
bant, cum mors imminens animos stringeret. Lamentari, testamentum 
conficere, praetereuntibus supplicare, ut familias commiserarentur. Primo 
mane curribus advecti, sagis purpura tinctis bellissime vestiti et comitati, 
qui arma ferrent, servis ordine militari arenam circuibant. Ubi ad imperatoris 
podium veniunt, ad ipsum conversi levatis sublime sinistris exclamant: 
«Ave, imperator, morituri te salutant*. Caede vere morituri cum spectantium 
gaudio cruoremque sitientium! Post arma probata et distributa sortiebantur 
quae paria inter se certarent. Solebant iisdem armis instructi pugnare; sed 
ad voluptatem crudelis multitudinis acuendam interdum gladiatores cum 
parmatis, scutarios cum retiariis jubebantur certare, vel exercitatos cum 
minus peritis. Id omnes unice spectabant, ut suum quisque adversarium 
interficerent spe libertatis forte recipiendae adducti. 

Omnibus paratis caveisque a spectantibus occupatis initium fit carnifici¬ 
nae tubarum cornuumque strepitu. Summa rerum exspectatio ad desiderium. 
Inter spectatores mulieres et ipsae Vestales! Ut in aliis ludis ita et his 
cruentis inter se sponsiones faciunt. Alii cum aliis de gladiatoribus, alii de 
scutariis, alii de retiariis pignus ponunt. Ne autem morti destinati ex pacto 
clandestino forte pigri certent, juxta apponuntur lorarii, qui magnis clamo¬ 
ribus instimulent: «Verbera, jugula, ure». Ignavos cruente caedunt. Atque 
multitudo, de sponsionibus sollicita, certamen attentissime prosequitur 
oculis. Quare, ubi gladiator, ubi scutarius, ubi retiarius, contra quos spopon¬ 
derat, titubare incipit, quemlibet ictum cum clamore numerat: «Habet, hoc 
habet*. Cum vulnere mortifero humi gladiator sternitur velut bestiae 
ululant. Ilico servi ut Charon vel Hermes Psychopompos vestiti accurrunt, 
malleolis frontem jacentis tundunt, sciendi cupidi, utrum vere sit mortuus 
an se mortuum simulet. Vae simulanti! Nam ferro candenti ad vulgi oblecta¬ 
mentum inuritur certaminique redditur. Libitinarii —Libitina dea Mortis 
erat— mortuos hamis quasi pecus ex arena extrahunt. Locum vero cruore 
tinctum ingesta recenti arena contegunt. 

Quodsi adversarii alter alteri robore et dexteritate aequales et anceps 
certamen fuit, novum par succedit. En ut gladiatores locum adversarii parum 
protectum quaerunt, quo gladium, parmati, quo sicam defigant, verum 
retiarii mira arte retia agitent, quoad oppositum implicent implicatumque 
interficiant. Cum quis graviter vulneratus amplius certare nequeat, abiectis 
armis et sinistra levata supinus expetit clemenciam, Qua uti solius impera¬ 
toris erat. Solebat autem, priusquam rem decerneret, se ad spectantes 
convertere. Si victus fortiter pugnarat, multitudo sudaria agitabat et digito 
sublime levato exclamabat: «Mitte». Tum imperator pollice sursum porrecto 

petentibus indulgebat, et «missus» ex arena efferebatur. Neque tamen ei 
fortuna favebat. Nam ubi convaluerat, posteris ludis certare debebat, donec 
succumberet. Quid autem, si quis ignavia superabatur? Jam omnes bestiarum 
instar, quae sanguinem lambissent, pollice deorsum verso exclamabant: 
«Jugula». Atque imperator suo quoque pollice deorsum porrecto prostratum 
interfici jubebat. 

Victorem omnes honorant et liberaliter nummis donant. Qui ante 
egens et despectus erat, subito omnibus notus et carus fit, mulierum deliciae, 
puellarum decus et suspirium (Juv. VI, 78-113) et in omnium ore versatur. 
Nonne idem hodie? Nec tempora nec homines mutantur. 

Quo frequentius ludi edebantur, eo major vulgi feritas et cruoris sitis 
atque, cum imperatores vulgus romanum haud parum timerent, ei satis 
facere studebant. Ita exempli gratia Trajanus anno CVII decem milia gladia¬ 
torum in circo producendos curavit, anno CXIII duo milia et quadringentos 
et anno CIX novem milia et octingentos. Etsi victores libertate donavit, 
nos tamen ejusmodi crudelitatem perhorrescimus. Et ipse erat deorum cultor, 
paganus, «sine affectione, sine misericordia». 


N. Mangeot, S. J. 



NOVA 


ET VETERA 


VILLA HODIERNA 



1. Hoc nostro oetote omni¬ 
bus, qui opificum 1 laboribus per¬ 
ficiendis aut negotiis perfungendis 
aut officinis 2 ministrandis operam 
dant, aliquot feriarum 3 dies mos 
est tribuendi. 

2. Qua feriarum quiete 
Doannes Gundisalvius cum uxore 
Elisabetha —cum et ipsi magnum 
negotium gerant—,quindecim die¬ 
rum spatio, perfrui constituerunt. 

Et urbis relicta continua permotio¬ 
ne hominumque frequentia, in 
bellum litoris maritimi oppidulum 
—ubi villam habent omnibus com¬ 
modis ornatam— convenerunt. 

3. ]amque ad villam saepto 
circummunitam colloquentes acce- 

1. opificum [ obrero - ouvrier - 
operaio ]: «opifex* est 'qui opus ali¬ 
quod facit: operator, fabricator, arti¬ 
fex' (cfr. Forcellini, s. v.); «operarius 
homo» est 'qui operam suam praebet 
et ideo mercennarius’; «operae» ii 
sunt 'quorum opera utimur ad labo¬ 
rem'. —Hae igitur voces saepe eadem 
fere significant; adhiberi etiam pos¬ 
sunt «faber, officinator»; de his om¬ 
nibus cfr. Quicherat, Mariano, 
Vallauri, Forcellini. 

2. officinis [fdbrica, taller - fa¬ 

brique, atelier -fabbrica ]: apud Forcel- 


iinium exempla scripta leges: «officina 
aerariorum; officina monetae, officinae 
armorum; officinae aerariae et char¬ 
tariae», cet. 

3. feriarum [ vacacidn , dia de fiesta 
- vacation - vacanza ]: «feriae» sunt 
dies quibus ab opere cessamus etideo 
etiam pro otio et vitae tranquillitate 
usurpantur (cfr. locutiones: «schola¬ 
rum feriae»; «feriae aestivae»; «ferias 
habere*: tener sus vacaciones ; «ferias 
agere»: pasar las vacaciones ; «per 
ferias»: durante las vacaciones . —«Va¬ 
catio» est etiam cessatio ab opere: 


(1) Cfr. Palaestram Latinam, 20 (1950) 210, ubi haec primum edita sunt; nunc vero 
parum retractantur notisque ad verba adhibita spectantibus locuplentantur. 

dunt; quibus ef nos in via consociamus; et data redditaque mutua salute, villae 
structuram sic nobis Joannes enarrat: 

«Ostium 4 ferreum prostat quod, ut videtis, clausum est; est tamen appositum 
pulsabulum 5 electricum, quod si comprimimus, tintinnabulum 6 tinniet; aut, si vis 
electrica 7 desit, ansam 8 pulsabimus, et statim famula descendet claustrumque 9 
ostii clavi aperiet, Villa nostra haud magna sane, neque id opus. In fronte ^ sunt 


«Mos beatam vitam in animi securitate 
et in omnium vacatione munerum po¬ 
nimus» (Cic., Nat. deor. 1, 20, 53); 
saepe, in re militari praesertim, sig¬ 
nificat: dispensa , exencidn, jubilacidn. 

4. ostium [puerta (exterior) - porte 

- porta]: dicitur de quocumque ingres¬ 
su et egressu et potissimum de prima 
domus janua. 

5. pulsabulum [pulsador]: «pul¬ 
sabulum» me olim adhibuisse memini 
(cfr. Nova et vetera — opusc.—, p. 23), 
quod ex Ducangio etiam «campanam», 
apud scriptores posteriores, significat 
(Pal. Lat., 27 (1957) 32). —Attamen 
P. Avenarius «pressoriolum» propo¬ 
suit (cfr. Pal. Lat., ibid. p. 30) cujus 
haec sunt verba: 

«Ubi ad domum clausam veneris, 
ad dextram januae vel in media janua 
conspicies orbiculum, saepe osseum, 
quem si presseris, virtuti electricae, 
vel electrico fluento circuitum dede¬ 
ris, et campanula electrice excitata 
sonitum et adventus tui signum dare 
incipiet. Is orbiculus hic dicitur a me 
pressoriolum» . —Quod tamen «presso¬ 
riolum» Holzerio non probatur (cfr. 
Pal. Lat., 27 (1957) 92) aut opus 
non esse censet; nam «pro pressoriolo 
—quamvis exstet pressorium pro tor¬ 
culari quodam— sufficit pulsabulum *. 

— «Pulsabulum» fortasse aptius est, 
neque tamen omnino «pressoriolum* 
rejiciendum puto. 


6. tintinnabulum [timbre ]: (cfr. 
Pal. Lat., 30 (1960) 219, n. 22); 
tintinnabuli sonitu janitores excitan¬ 
tur et januam adeunt. 

7. vis electrica [electricidad - 
tlectricitt - elettricitd]: voces electris, - 
i dis, vis electrica , a, um apud optimos 
scriptores nostra aetate vigent; neque 
rejicienda videntur «fluidum electri¬ 
cum* (ex adjectivo «fluidus*) et 
«fluentum electricum» (P. Avena¬ 
rius); ac suo loco posita —praesertim 
cum a rei peritis adhibentur— «elec- 
tricitas, electrismus» prudenter ad¬ 
mitti possunt; de quibus cfr. Bacci, 
Lexicon. 

8. ansa [aldaba, picaporte, llama - 
dor]: cfr. *Ansa ostii est anulus ferreus 
ostio infixus, ad aperiendum, clau¬ 
dendum vel etiam pulsandum* (For- 
cellini, s. v. ansa). —In quibusdam 
lexicis inveni: «cornix, cantharus, 
anulus, uncinus», sed, nisi exemplis 
locisque scriptorum hae voces com¬ 
probentur, ab iis abstineri praestat. 

9. claustrum [cerradura]: ex iis 
quae apud Forcellinium et Rich exem¬ 
plis habentur aptius vocabulum pro 
«cerradura* claustrum videtur; in 
scriptorum locis claves cum claustris 
saepe conjunguntur. 

10. fronte [frontispicio, fachada]: 
ita Vitruvius, Inscriptiones aliique 
scriptores. 

janua, fenestrae —vitris 11 valvisque 12 munitae—, moenianum 13 e quo in campum 
et in mare laetus latusque patet prospectus 14 . Noctu domus ingressus, ope later* 
nae 15 quae januae imminet, electride collustratur. Intrantibus od laevam est tricli¬ 
nium, ad dexteram vero exedra 16 : quae quidem commodissima sunt conclavia 17 . 
Aliae domus partes famulis, cellae vinariae et frumentariae atque animalium co¬ 
horti destinantur. Totius aedificationis tecta multiplicis sunt generis: aliud est enim 
devexum 18 seu in unam tantum partem inclinatum, aliud pectenotum 19 in duas; 
aliud vero testudinatum 20 vocatur seu in quattuor partes declive. Supra tectum 
fulminor 21 —cui annexus est ventorum index 22 — prominet. Ante villam virida- 


11. vitris [vidrio, cristal - verre - 
vetro ]: Mariano: «vitrum vel lamina 
vitrea»; carminis Horatiani (3, 13, 1) 
memento: «O fons Bandusiae, splen¬ 
didior vitro*. 

12. valvis [ventanillo, postigo ]: 
«Valvae sunt ligneae fores... quibus 
janua aut fenestra clauditur»... 

13. maenianum [balcdn - balcon - 
balcone]: dic etiam «podium»: ita 
Forcellini, Mariano, Card. Bacci, quos 
conferas. 

14. prospectus [ panorama - pano - 
rama - panorama ]: Cicero ( Pro dom., 
116) habet: «Porticus prospectu pul¬ 
cherrimo*. 

15. laterna: cfr. Pal. Lat., 30 
(1960) 220, n. 30. 

16. exedra | saldn, sala de estar, 
sala de visitas ]: «exedra est locus 
apertus in porticu vel etiam sub dio, 
solibus atque aeri pervius, in quo 
multae circum positae sellae collo¬ 
quendi causa' (cfr. Forcellini, s. v.); 
dicitur etiam de quovis conclavi; et 
a nonnullis scribitur, ex etymo 
graeco, ex/iedra: de qua scribendi 
ratione cfr. Pal. Lat., 29 (1959) 147, 
n. 33. 

17. conclavia [sala.pieza]: «con¬ 
clave» dicitur de quacumque aedium 


parte quae clavi clauditur; saepe idem 
sonat atque «cubiculum». 

18. tectum devexum [tejado in- 
clinado en una sola direcci6n\: «deve¬ 
xum* est 'declive, inclinatum, qui 
deorsum fertur'; 

19. tectum pectenatum [tejado 
inclinado en dos direcciones ]; 

20. tectum testudinatum [teja¬ 
do en cuatro direcciones ]: de his vocibus 
cfr. Rich et alia lexica. 

21. fulminar [pararrayos - para- 
tonnerre - parafulmine\: P. Joveus ( Alma 
Roma, 11 (1924) 172) primum pro¬ 
posuit —dum aptius reperiretur ver¬ 
bum— fulminivorum 'quasi instru¬ 
mentum fulmina vorans'; quod tamen 
Avenarii auribus nonnihil poeticum 
sonabat ( Alma R., 12 (1925) 29) et 
fulminarem (perticam vel antennam) et 
aptius fulminare solum proponebat. 
Cui Joveus ( Alma R. 12 (1925) 67): 
«Plane confiteor quaesitam te propius 
attigisse rem tuo illo fulminari, quam 
ipse fulminivoro meo... Quid aliud 
nempe exprimunt plerumque voces 
in ar(e), al(e) finitae, quam res, qua¬ 
rum intrinseca ratio, ut philosophi 
loquuntur, est esse ad aliud? Unde 
sicut collare vocamus rem quae ad 
collum, tibiale quae ad tibiam, puteal 
quae ad puteum, calcar quae ad calcem 

rium 23 , floribus varii coloris consitum, protenditur; pone vero est hortus 24 arboribus 
plantatus, ubi aestivo tempore jucundum est conquiescere». 

4. Ubi autem exteriores villae partes et conformationem Joannes nobis 
explicavit, exedram ingressi sumus, ubi domina Elisabetha 25 benigne nos excepit 
atque ut assideremus, comiter invitavit. Deinde illa sic: 

«Ad exedrae parietem tabulae pictae pendent: aliae sunt udo illitis colori- 



quidni dicemus id fulminar quod 
natura sua ad fulmina ordinatur?». 
His sane Jovei verbis Cognasso con¬ 
sentit —quem tamen sine dubio 
neque Joveus neque Avenarius lege¬ 
rant—, qui habet: «fulminaris antem¬ 
na, fulminare; fulminum aversor»; 
Mariano vero: «fulminum aversor». 
Bacci: «adversus fulmina munimen¬ 
tum, vel munimen; ad fulmina mu¬ 
nimen». Ceterum de hac voce cfr. 
Helmdntica, 5 (1954) 380 et Pal. Lat., 
25 (1955) 152. —Dum aptiora ex¬ 
spectamus vocabula a fulminari vel 
fulminivoro non recedendum censeo. 

22. VENTORUM INDEX [veleta - 
girouette - banderuola ]: Mariano habet: 
«vexillum ventorum index»; cfr. Mir. 
Nova et vetera —opusculum— p. 22, 
ubi eandem adhibui vocem. 


23. viridarium [jardin ♦ jardin - 
giardino ]: est 'locus virentibus arbo¬ 
ribus herbisque amoenus'. 

24. hortus [huerto • verger, jardin 

- orto]: est 'locus maceria aut saepe 
clausus, in quo olera cibi causa co¬ 
luntur; item in quo arbores, poma, 
flores et viriditas voluptatis cau¬ 
sa'. 

25. elisabetha [Isabel - Elisabeth 

- Elisabetta ]: ita Egger: «ab aliis non 
adjungitur postrema syllaba latina 
(Elisabeth)...» cfr. ibidem, vocem Isa- 
bella: 'Hoc nomen —Isabella—, His¬ 
panorum proprium, corruptum esse 
videtur; ducitur enim ab Elisabetha, 
aut, sed minus probabiliter, ab Isebel 
seu Jezabel ...». 

bus 26 , aliae aquatis 27 aut dilutis coloribus oleo depictae 20 ; in fronte generis nostri 
insigne 29 et parentum photographia 30 prostat; majorum vero atque clarorum viro¬ 
rum sigilla 31 et hermae 32 in angulis reconduntur; neque elegans deest horologium. 
Ut autem jucundior reddatur commoratio, hiemali tempore, focus seu caminus in¬ 
cenditur, quo totum conclave calefit. Saepe propinquitate aut amicitia nobiscum 
devincti in villam conveniunt, quibuscum juxta mensam in bisellio 33 , in arciselliis 
in cathedris 35 assidentes, amice colloquimur. Mensae vas florale 36 cum venustis 


26. TABULAE PICTAE UDO ILLITIS 
coloribus [fresco - fresque - pittura 
affrescata, affresco ]: cfr. Plinium, Nat. 
Hist. 35, 7, 31 (49): «Ex omnibus 
coloribus cretulam amant udoque 
illini recusant purpurissum...». — 
«Opus udo illitum, pictura udo in¬ 
ducta» (Card. Bacci, s. v. dipinto). 
Mariano (s. v. pittura) habet: «pic¬ 
tura muralis». 

27. tabulae pictae aquatis co¬ 
loribus [acuarela - aquarelle - pittura 
ali' acquarello]: «tabella coloribus 
aqua dilutis picta». 

28 . tabulae (pictae) dilutis co¬ 
loribus oleo depictae [pintura al 6leo 
- peinture a 1'huile • pittura a olio ]: ita 
quoque Mariano et Bacci. 

29. generis insigne [blas6n de 
familia ]: Bacci habet: «generis insig¬ 
ne, gentilicium insigne, gentilitatis 
insigne»; Mariano: «stemmata gen¬ 
tilicia»; hoc tamen vocabulum ( stem - 
ma), a Vallauri etiam propositum, 
minus Bacci probatur. 

30. photograPhia [fotografia - 
photographie • fotografia]: ita Cognasso 
Mariano, Tempini et alii; in lexico 
Bacciano non legitur photographia, sed 
«imago luce impressa, expressa; ima¬ 
go photographica». 

31. sigilla [estatuita]: sigillum est 
'parvum signum, imaguncula, statua'. 


cfr. Mir, Nova et vetera —opusc. —, 
p. 27 et 30. 

32. hermae [busto - buste • busto]: 
statua sive signum, ita a Mercurio 
(Hermete) dictum quod statuae Mer¬ 
curii ita plerumque etficiebantur, et 
erant ex lapide quadrato sine mani¬ 
bus et pedibus. Mos erat in vicis ad 
januas aedium habere, item... in xys¬ 
tis, bibliothecis, in templorum fronte 
ad ornatum collocare (cfr. Forcelli- 
ni); dicitur etiam «thorax», cfr. Pal. 
Lat., 26(1956) 173. 

33. bisellio [sofd - sofa]: haec 
fuit apud Romanos sella latior et 
duorum capax, quamvis unus tantum 
sederet in ea. Sed accipitur etiam pro 
sella splendida atque honesta et ho¬ 
noris causa praeclaris viris concedi 
solita (cfr. Forcellini); ex quibus 
nostro sofd accommodari posse vide¬ 
tur, cum in hac etiam nostra sella 
duo saltem simul sedere possint; cfr. 
Nova et vetera —opusc.—, p. 27 et 30. 

34. arciselliis [butaca - fauteuil - 
poltrona]: est sella arcuata, bracchia- 
ta, cfr. quae in Pal. Lat., 27 (1957) 
36 de ea diximus. 

35. cathedris [silldn]: cfr. ibidem. 

36. vas florale / florero - pot d 
fleurs • vaso a fiorij: «floralis» est quod 
'ad Floram —ita fere apud veteres— 
et ad flores refertur'. Vasa esse pos- 

fragraotibusque floribus superstat, olbum 37 — quo totius fomilioe photographiae con¬ 
tinentur—, acta diurna 38 aviaeque ocularia 39 , quibus ad legendum utitur. Aliquan¬ 
do cum amicis hic cafeum 40 sumimus, quod coquinoria in copide cafeario 41 defert 
potionemque in pocillis 42 infert». 

5. Postquam exedram conspeximus, superiorem ascendimus contignationem, 
in qua sunt cubiculo. Portam aperit domina Elisabetha et bellum atque commodis¬ 
simum cubiculum cum omnibus ornamentis 43 , quibus opus est, apporet. In medio 
est lectus, quem famula cubicularia 44 composuit, deinde lintea 45 culcitae 46 


sunt argentea, vinaria, Samia, caela¬ 
ta, coquinaria, escaria, cet. (cfr. For- 
cellini), ideo et floralia , quae et vasa 
florum dici possunt; testa vero floralis 
seu testa florum erit idem ac maceta, 
cfr. Nova et vetera —opusc.— p. 27-28. 

37. album [album]: ex locis et 
exemplis veterum «album» in hunc 
sensum —«album photographia- 
rum» — deducere possumus. 

38. acta diurna [periddico - jour • 
nal - giornale]: dic etiam «diurna», dia¬ 
rium, commentarii diurni; cfr. Ma¬ 
riano, Bacci; et Pal. Lat. 26 (1956) 
22, n. 5. 

39. ocularia [anteojos, lentes]: 
cfr. Pal. Lat. 26 (1956) 241, ubi quam 
plurima de oculariis (vitris) et simili¬ 
bus disputavimus. 

40. cafeum: cfr. Pal. Lat., 29 
(1959) 39, n. 33. 

41. capide cafeario [cafetera - 
cafetiere - caffettiera ]: capis , — idis seu 
capedo: ita vocatur quod ex ansa vasi 
apposita prehendi seu capi possit; et 
quanquam in sacris praesertim adhi¬ 
bebatur, sed exempla sunt quibus 
et in mensis capidines adhibitae esse 
referuntur. Aptius mihi videtur vo¬ 
cabulum quam «gemellar», quo olim 
(cfr. Nova et vetera —opusc.—, p. 31) 


usus sum. — Cafearius —quanquam 
aliter ibi scribitur— in Alma Roma , 
1937, 12 habetur. 

42. pocillis [taza, tacita • tasse - 
tazza ]: cfr. Nova et vetera, p. 28-30. 

43. ornamentis: «ornamentum» 
est quicquid ornat et decorum facit, 
hic verte: mueblaje; cfr. Nova et vetera, 

p. 30. 

44. famula cubicularia [ donce * 
lia • femme d chambre ]: dic etiam: 
«cubicularia, ancilla cubiculi». 

45. lintea [sabana • drap de lit • 
lenzuolo]: Bacci habet: «linteum; 
lecti linteum; lecti lintea (i lenzuoli )*; 
Cognasso: «linteum, linteum cubi¬ 
culare»; a Tertulliane, divo Augusti¬ 
no, Hieronymo aliisque «linteamina* 
( sdbanas ) adhibentur, cfr. Blaise, 
Dictionnaire latin-fr. des auteurs chre- 
tiens, s. v. et Nova et vetera, p. 27 et 
30. 

46. culcitae [colchdn • matelas - 
materasso ]: «culcita* est «id super 
quod dormientes quiescimus...; in ea 
lana, tomentum, plumae et alia ma¬ 
teria inculcatur» (cfr. Forcellini); et 
«torus* «est culcita quae lecto impo¬ 
nitur sive discubitorio sive funebri 
sive cenatorio» (cfr. Ibidem). 

imposuit, vestes stragu¬ 
las 47 et opertorium 48 in¬ 
stravit et cum acrior erit 
(rigoris vis plumacium 49 
super addet. Juxta est 
mensula cubicularia ubi 
calcei, peniculi, matula 50 , 
cetera recondi solent; 
huic imposita est lampas 
ejusque umbraculum. Ele¬ 
gans lychnuchus 52 quat¬ 
tuor lampadibus instruc¬ 
tus e tecto pendet. Crux 
sancta supra lectum im- 

47. vestes stragulas / manta - r am auctoritate moveor ut umbracu - 

couverture • copertq ]: dicitur: «stragula, / um [ n hunc sensum recipiamus. Qui 
stragula vestis, stragulum»; adhibetur tamen hoc proponunt vocabulum eo 
etiam: «lodix*. tantum nituntur sensu qui ex lexicis 

48. opertorium jcobertor - cubre - Italicis apparet: «paralume*: 'scher* 

camas • couvre-lit ]: audi Senecam mo di stofa, carta e sim. per attenua* 
(Epist. 87, 2): «Culcita in terra jacet, re la luce di una lampada e riparare 
ego in culcita: ex duobus paenulis g|i occhi' (cfr. F. Palazzi, // piccolo 
altera stragulum, altera opertorium Pallazzi, Milano). Attamen non de- 
facta est». fuerunt qui illud instrumentum pan- 

49. plumacium [edreddn * edredon, talla - abat-jour - paralume ex alia ra- 

couvre-pied]: est culcita plena plu* tione aliove sensu in latinum redde* 
marum; eaque vox ad rem nostram rent: apud Hispanos enim vox panta * 
optime aptari potest; olim «toral(e) Ua ita lexica explicant: «l&mina de 
plumeum» vel «plumeum» dixeram distintas formas y materias que se co- 
(cfr. Nova et vetera, p. 30). Mariano loca ante la luz para que 6sta no ofen* 
habet: «stratum plumeum». da los ojos o para dirigirla hacia donde 

50. matula [vaso de noche ): est $e quiere» (<Vox» Diccionario gral. ilus - 

«vas quo excipitur saccatus corpore trado de la lengua es p otiola, Spes, Bar- 
humor»; dicitur et «matella». celona): ex qua extrema vocis notio* 

51. CAMPAS ejusque umbraculum ne vocabulum latinum finxit P. Jo* 
[Idmpara con su pantalla]: «Umbracu* veus, qui quidem auctor fuit ut pan¬ 
ium » dixerunt Cognasso, Mariano, talla latine «radiaculum» redderetur; 
Zenoni, Card. Bacci («luminis, lucer- cujus audi argumenta: «Scisne etiam 
nae, lampadis, candelabri umbracu* quid ego radiaculum appellem? Seri* 
lum», Lexicon, s. s. paralume), Wagner nium est in cella mea, ubi sub noc- 
(«lampadis, lucernae umbella»): quo* turnis lucubrationibus electrica illu- 

minet; ac ne frigidum pavimentum corpori noceat, teges 53 sternitur, in qua pedes 
deponantur. Ad parietem armarium vestiarium 54 perstat ubi vestes recondantur et 
a pulvere et a tinea serventur. Saepe juxta cubiculum mensa comatoria 55 cum trul¬ 
leo, aquali, sapone 5 ^ ceterisque opponi solet. 


minor pirula* 1 ), quae etsi minus po¬ 
tens, abunde satis libros lumine per¬ 
fundit meos per quandam campanu- 
lam, ut ita dicam, pirulae superposi¬ 
tam, radios super me colligentem, ne 
in vacuum frustra dissipentur; hanc 
igitur campanulam radiaculum nomi¬ 
no» (Alma Roma, 12(1925)67). Hanc 
igitur vocem finxit P. Joveus ante 
oculos habens plurima illa vocabula 
quae in • aculum , -culum desinunt et 
locum vel etiam instrumentum signi¬ 
ficant: «cenaculum, signaculum, pro¬ 
pugnaculum, tabernaculum, umbra¬ 
culum, spectaculum, habitaculum, 
receptaculum», ceteraque. — Radiacu¬ 
lum igitur erit instrumentum —lami¬ 
na illa chartacea, metallica— qua lux 
quodammodo cogitur ejusque radii in 
unum locum diriguntur: et ideo ra- 
diaculo lucis radii radiantur. —Um¬ 
braculum admittimus, neque tamen 
radiaculum —novum vocabulum— re¬ 
jiciendum putamus. 


52. lychnuchus Jarafia * lustre - 
lampadario]: est instrumentum ad 
lychnos seu lucernas sustinendas'. 

53. teges /estera - natte, descente 
de lit - scendiletto ]: idem ac «storea». 

54. armarium vestiarium / ar¬ 
mario ropero): «armarium» est 'capsa, 
arca, repositorium quod altum ad pa¬ 
rietes fere in atrio collocabatur, et in 
quo, vasa, nummi, libri aliaque re¬ 
condebantur' (Forcellini, s. v.). 
— Vestiarius est 'ad reponendas ves¬ 
tes'; cfr.: «mensas duas, abacum 
unum, arcam vestiariam unam» (Cato 

R. R. 11). 

55. mensa comatoria [tocador - 
table de toilette - tavolino de tolettaj: 
cfr. Nova et vetera —opusculum—, p. 
26 et 32; «comatorius» est 'quod ad 
comam, ad ornatum capitis spectat', 
cfr. Pal. Lat. 29 (1959) 37, n. 13. 

56. trulleo, aquali, sapone: de 
quibus cfr. Pal. Lat. ibid., p. 36. 

30SEPHUS M.° MIR, C. M. F, 


(1) Lampadera electricam ex piri figura pirulam appellat. 



FABULA SICILIENSIS 


ab Henrico Longfellow —anglice scripta— 
in linguam latinam conversa 


01 im, Trinacriae tenuit qui sceptra Robertus 
Pontificis Summique Urbani nomine frater 
Et Valemundi cui suberat tellus Alemannum. 

Magnifico ornatu, famulorum equitumque caterva 
Stipatus venit psalmis ut vespere adesset 
Cantandis. Etenim Christi sollemne Johannis 
Praecursoris erat. Rex alta sede sedebat 
Cantibus intendens aures animumque superbum. 

Tandem ut «Magnificat» praeit ampla voce sacerdos 
Alternusque choro ceu versus saepe iterata 
Haec ubi verba sonant: «Trudit de sede potentes 
Exaltatque humiles», rex flectens leniter ora 
Ad scribam doctum prope stantem: «Fare age», dixit 
«Quid sibi verba volunt?». Sacri nil ille moratus 
Vim docet eloquii. Vix ortam comprimit iram 
Rex audita re frendens et murmurat: «Hercle! 

Contigit hoc bene quod mihi talia seditiosa 
Verba sacerdotes faciunt eaque ore latino! 

Quos tamen admonitos una volo cum populo omni 
Esse potestatem nullam quae pellere possit 
Hoc me de regnol». Dictis quibus ira resedit. 

Mox cantu modulis paribus paulo variato 
Vincitur obnitens frustra crescente veterno 
Nictat et oscitat et se dedit denique somno. 

Rursus ut evigilat circa densissima nox est! 

Sacra vaciva domus! Nec quicquam lampadis ardet 

Exiguo passim nisi pauci lumine lychni 

Qui lustrant spatii quantum est sub imagine sancti! 

Subsilit e solio! Mirans fert lumina circum! 

Cernitur haud animans! Sonitus neque fertur ad aures! 

Caulus ad ostia tunc iter explorare per umbras 
conatur manibus! Claustris immobile limen! 

Clamat et auscultat, valvas dein tundere pugnis 
Edere postremo coepit maledicta minasque 
In genus humanum, sanctos omnesque Deumque 
Vocibus ut muri tectumque perinde boarent 
Sacricolum ac lemures streperent per scamna cachinis! 

Aedifimus tandem vocum strepitusque tumultu 
Percepto aure foris, templum putat esse petitum 
furibus. Arrepta lanterna accurrit et «Heus, Heus 
Ecquis», clamat, «inest?». Elinguis paene furore 
«Rex ego sum», reddit truculenta voce Robertus, 

«Quid metuis? ]am rumpe moras! aperi mihi portom!» 
Devovet aeditimus tunc verum hominem et tremebundus 
Mussitat: «Ebrius est erro aut malefactor!» 

Vix grandi patuit versata janua clavi 
Protinus ecce fere nudus vir et emaceratus 
Indigus et chlamydis capitisque carens tegumento. 

Prosilit et currens recta nec lumina flectens 
Labitur ex oculis haustus caligine noctis 
Haud secus ac liquido vanescit in aere spectrum. 

Olim Trinacriae tenuit qui sceptra Robertus 
Pontificis Summique Urbani nomine frater 
Et Valemundi cui suberat tellus Alemannum, 

Magnifico ornatu spoliatus, vertice aperto, 

Conspersusque luto, damni rabidusque pudore, 

Pergit anhelus iter, venit atque ad regia tecta. 

Obstrepit ante fores instar tonitrus, penetratque 
Propatulum, iratus dextra laevaque ministris 
Festinat patulas disiectis scandere scalas, 

—Ora facum terrent tremulis exsanguia flammis— 
Continuo longas rapido pede pervolat aedes 
Clamoresque nihil curans vocesve sequentum, 
fulgida dum lychnis suavique halantia odore 
Attonitus gressus intrans triclinia sistit. 

Alter rex etenim solium regale tenebat 
Ejus at anello fulgens, diademate, peplo. 

Ore statura nil dispar a rege Roberto, 

Angelico verum totus splendore renidens. 

Angelus atque fuit, cujus praesentia quamvis, 

Natura tegimen fallax rumpente sublimi, 
Aera compleret radiis caelestibus omnem, 
Non tamen inde poti civis cognoscitur ulli. 


Rex tunc obstipuit. Torpore nec artubus uti 
Nec sermone potest, solum spectare supernum 
Urgetur juvenem, placidus qui sustinet ejus 
Obtutum, speculans miserentis luce stupentem. 

Deinde «Quis es?» quaerit, «quae causa tibi buc venien 
Rettulit at sannas et magna voce Robertus 
«Rex sum», clamat, «ego! Propriumque reposcere veni 
Usurpator habet quod fraude dolisque lucratus!* 
Talibus auditis convivae subsiliere 
Indignabundi strinXereque ferra minaces. 

Angelus at contra ridens et fronte serena 
Respondit: «Non rex, sed regis eris joculator. 

Tinnula et aera geres posthac et denticulata 
Pallia. Funiculo ductus tibi simius adsit 
Consultor. Noli famulorum spernere jussa, 

Neve satellitibus servire per atria cesses!» 

Tum vero properant aula depellere regem 
Nec faciunt pensi quantum ille furore minetur, 

Quid clamet contra, precibus neque supplicis aures 
Advertunt faciles, puerorum lecta caterva 
Cum praecurrit eis, auras replenfque cavillis. 

Et vixdum bifores late portas reserarunt 
Despondet cum rex animo, perterritus audit 
Namque ferorum armatorum voces repetentum 
«Vivat Rex!» mixtas horrendis risibus, altis 
Quae cameris resonant iterumque iterumque recussae. 

Sol jubar emisit primum vix mane secuto 
Cum rex hesternas res volvens: «Somnia» dixit 
«Omnia erant plane!» Subito sed vertice verso. 
Instrepuit stramen, juxta durumque cubile 
Pilleolum pallens et tintinnabula cernit. 

Nudi circa et eum tincti nulloque colore 
Surgebant muri. Simul acres haud procul inde 
Audit quadrupedes angustis mandere saeptis. 

Illo simia quin, perturpis forma» recessu, 

Horribilis visu, blaterans trepidansque sedebat. 

Ah! non somnus erat! Quas res tantopere amarat 
Versae in pulverem eae tactu cineresque jacebant. 

Venere atque abiere dies Siculasque redisse 
Pristina dicebant terras Saturnia regna. 

Angelico imperio rumpentes horrea messes 
Insula jactabat superataque torcula Baccho. 

Ipse gigas clausus flammato pectore mon tis 
Enceladus placide tunc est requiescere visus. 

Maestus at interea tacitusque exspesque Robertus 
Assuefit sorti mala quam fortuna paravit. 

Vestitu ornatus balatronum versicolori 
Incedit. Turbato animo terrensque tue ndo 
Aure tenusque caput tonsus ritu monachorum 
Aulae ludibrio pueris est atque ministris. 

Nullus amicus ei nisi simius. Esuriei 

Usque studet nisi sit mensae quid edule relictum. 

Non tamen est victus. Faciens iter angelus illi 
Factus ut obvius est, partim per seria, partim 
Inquiritque joco, firme simu atque benigne, 

Vagina molli gladium ut se ferre doceret, 

Rexne reapse foret, prorupit pectore ab imo 

Ingentis subito vis effrenata doloris 

Et capite erecto respondens voce superba 

«Rex ego sum!» fremuit, «Sum rex et permaneo rex!». 

Sol per signa movens jam ter compleverat orbem 
Cum venere viri Siculorum regis ad aulam 
Fama quisque sua generosa et stirpe cluentes. 
Regnator dictum Valemundus miserat illos 
Acciri Romam Papae per epistulam utrumque 
In triduum sanctum curaret ut esset in Urbe. 

Excepit laetans et comiter angelus omnes 
Unicuique et acu pictum donavit amictum 
Praetextasque addit mustelae vellere laenas 
Junxit et anellos raros nitidosque lapillos. 

Una deinde fretum transit redeuntibus illis 
Italiae porro peragrat terras et amoenas 
Floc per eas crepitante magis laetas equitatu 
Cristarum motante decus pulchrasque lacernas 
Auro dumque micant calcaria, frenaque gemmis. 

Ast inter famulos, gestans insignia scurrae 

Vulpinisque sago caudis volitante per auras 
Ecce Robertus Rex vehitur pedibus male fulto 
Impositus burico multis virgisque notato, 

Armos simia dum tristi premit ore caballi. 

Quo via ducit eos, ubicumque per oppida ruris 
Ludicra multa parant ambo risusque popello. 

Maximus Antistes clangore sonante tubarum 
Pendula queis dederant gratum vexilla nitorem, 
Magnifico et splendore foro cunctos Petriano 
Excepit, Simul amplexus et munera onusta 
Gratia opostolica pretioque repleta superno 
Dididit, ignorans juvenem oblectavit Olympi 
Suppliciisque piis bene gratandoque peracta. 
Urget iter densas per turbas scurra Robertus, 

In mediumque salit coram et sic voce reclamat: 
-«Hic rex Sicaniae frater tuus ecce Robertus! 
Nonne vides? Non dissimilem mihi qui gerit ille 
Vir speciem, vafer est hoc regno fraude potitus. 
An me non nosti? Respondet nulla mihi vox 
In ie clamanti genitos patre nos ab eodem?» 
Maximus Antistes tacitus dubitansque tuetur 
Angelicam faciem fulgentem luce serena. 

At Valemundus ait cum risu: «Res nova sane 
Mentis in aula inopem balatronis munere fungi!» 
Attonitum miserumqae statim regem properarunt 
Pro Pudor! in circum fusum retrudere volgus. 

Hebdomadis sanctae sollemnia praeteriere 
Festa diesque ferens pulcher paschalia luxit. 
Ortus erat nondum Phoebus cum tota refulsit 
Urbs splendore novo quem praesens angelus illic 
Emiserat. Studio mortalia pectora fervent 
De Styge quod Christum vere sensere reversum 
Tunc iterum. Vidit fulgorem scurra vel ipse 
Insolitum diris oculis per stramina fusus. 

Viribus at miris quas numquam noverat ante 
Mentem perfundi sensit. Tellureque flexis 
Audivit genibus Christi stridere per auram 
Vestimenta poli celsam redeuntis ad arcem. 

Fluxerat ad finem visendi denique tempus. 
Danuvii repetit Valemundus fluminis oras 

Angelus ad Siculas regis proficiscitur aedes. 
Resplendent iterum terrae nitido comitatu 
Trans urbes equitante Italas, intrante Salernum, 
Traiciente fretum. Tandem simul atque Panormi 
Ingressus muros, spatiosa regis in aula 
Consedit solio, sonuit vox aerea templi 
Virginis et laudes de turri ter monachorum 
Ceu melior mundus peteret commercia nostro 
Cum misero, jussit proprius procedere regem, 
Testibus amotis nutu, soli utque fuere, 

Rexne foret rursus rogat angelus. Ilicet ille 
Demissis oculis ad corda manusque decussans 
«Tu non ignoras», inquit, «mea culpa colore 
Rubrior est ostri. Concedere me patiantur 
Hinc in coenobium poenas ubi solvere discam 
Quo lapides munita quibus via ducit ad astra 
Nudatis calcem pedibus dum nova luatur!» 

Ange lus arrisit, roseo simul oribus implens 
Emanante locum radiosis lumine totum. 

Audivere etiam monachos cantare sacello 
Vicino fluxa per apertam voce fenestram 
Elataque viae supra strepitum atque tumultum 
«Alta deposuit Dominus de sede potentes 
Exaltatque humiles!» Cantu vox altera sese 
Confestim miscet vibrans velut unica chorda 
«Angelus en ego sum! Verus tu scilicet es rex!» 

Rex prope stans solium cum tolleret ecce Robertus 
Lumina, solus erat. Verum signatus ut ante 
Velle re distincta mustelae auroque lacerna. 

A famulis genibusque innixus humi reperitur 
ncensasque preces*ex grato pectore fundens. 


P. BENEDICTUS SCHMIDT, S. V. D. 



EPISTULARUM INTER SOCIOS 

COMMERCIUM 


Antonius S. R. E. Card. Bacci 
Moderatoribus Commentariorum 
qui Palaestra Latina inscribuntur, 

s. p. d. 

Commentariorum vestrorum exemplaria accepi ad me perhumaniter 
missa; ac plurimas vobis ex animo grates ago. 

Placet autem, hac occasione data aliquid animadvertere, ac vobis de re 
scribere quae in vestris «Epistularum Eclogariis» legi. 

Cum Praeses Foederatarum Brasiliae Civitatum, annuente suffragante- 
que Legumlatorum Coetu l , decreverit novam urbem illius nationis princi¬ 
pem condere et constituere, quae Brasilia vocanda esset, Brasiliensis latini¬ 
tatis cultor Josephus Florentinus Marques Leite vestris in Commentariis, 
qui Palaestra Latina inscribuntur, haec scripsit: «Patria nostra a primis 
jam temporibus Brasilia nominari latine consuevit. Mune autem (indredibile, 
sed possibile factu est!) Urbs Capitalis nostra —Flumen Januarii— in eo est 
ut his tribus aut quattuor mensibus ad mediterraneam regionem sit migra¬ 
tura. Praeses autem Brasiliensis Rei Publicae novam hanc urbem, quae nunc 
exstruitur, Brasiliam appellare censuit (!). Qua de causa mihi in mentem 
venit ut proponerem mutandam veterem latinam vocem «Brasilia» in hanc 
fideliorem, ut saltem nobis visa fuit, Brasilis, gen. Brasilis; dat. et abi. Bra- 
sili; accus. Brasilem (masculini generis) quandocumque de natione tota Bra- 
silica sermo fiat» 2 . 

Mihi parcat Brasiliensis hic latinitatis doctor, si ab eo hac de re dissen¬ 
tire audeo. Opportunum nempe mihi videtur nomen Brasiliensis nationis 
immutandum non esse, cum jam antiquitus in usum sit receptum et non 
modo ab optimis scriptoribus, qui ab humanitate acceperunt nomen 3 sed a 
Curia etiam Romana usurpatum sit. 

Quamobrem —ut jam illustri et honorabili viro declaravi, qui perhono¬ 
rifico munere fungitur Publici Oratoris liberis cum mandatis 4 apud Aposto- 
licam Sedem— cum de universa natione agitur, Brasilia, ae, f., antiquo serva- 


1. Nos Itali dicimus Parlamento (cfr. A. Bacci, Lexicon vocabulorum, quae difficilius latine 
redduntur, ed. III). 

2. Palaestra Latina, n. 172, mense decemb. a. MCMLX, p. 223*224. 

3. Nobis Italis est Umanisti (cfr. A. Bacci, ibidem). 

4. Italorum 9ermone dicitur Ambasciatore Plenipotenziario. 

to more, dicitur, cum vero de nova urbe illius nationis capite, aptius —ut 
mihi videtur— scribitur: Brasiliapolis, is, f.; eodem fere modo quo nomina ef 
finguntur «Constantinopolis», «Adrianopolis» et alia. Brasiliapolis autem Bra- 
siliae urbem significat, sed praecipua quadam ac principali ratione Brasiliae 
urbem principem indicat. 

Haec, si vobis placet, in vestrorum Commentariorum paginas referatis. 

Iterum valete, meique Deum precando mementote. 

Datum Roma, ex Urbe Vaticana, a. d. VI cal. febr. a. MCMLXI. 

Card. A. Bacci 


Eminentissimo P. Card. Antonio BACCI 
Josephus M.° Mir, C. M. F. 

s. p. d. 

Perlibenti animo litteras, quas nuper ad nos officiose mittere voluisti, legimus; ac 
dum magnopere gaudemus quod exemplaria Palaestrae Latinae tibi fuerunt oblecta¬ 
mento et voluptati, et nobis quoque pergratum fuit abs te. Eminentissime Pater, has 
iterum accipere litteras, quibus res nostras tibi curae esse ostendisti. 

Ac de nomine Brasiliapoli, quod proponis, tibi prorsus assentimur, tum quia civi¬ 
tatum nomina —ut demonstrasti et ex tuo Lexico luculenter apparet— ita saepe fin¬ 
guntur nova, tum quia hoc, quod nobis exprimitur, consilium et placitum ab omnium 
principe latinitatis cultore romano procedit. 

Omnibus superis bonis te cumulet Dominus, Eminentissime Fater, et in multos annos 
te servet pro Ecclesia sua incolumem et superstitem; nostrisque rebus favere memento. 

Scr. a. d. IV Non. Febr. a. MCMLXI, Barbastro. 

Haec scripseram cum hoc temporis puncto tabellarius ad me epistulam P. Caelestis 
defert; in qua sententiam Jos. Florentini Marquez Leite non probat, et ex AAS., in quibus 
habetur: «Archidioecesis Brasiliapolitana», ipse Brasiiiapoiim (ut Neapolim) deducit. 
—In alio Palaestrae Latinae fasciculo haec edetur P. Caelestis epistula. 

t 

Andreas Avenarius, S. V. D. Joseph Mirio, C. M F. S. D. 

Satis, opinor, diu jam inter res hanc scriptoriam mensam prementes 
conspicor duo foliola chartacea aestivis decolorata solibus, in quibus ea 
scribebam verba, quae interpretans latine, quae scripta teutonice erant, ex 
arca propria atque inani fere prompseram. Nunc quae ita conflavi ad te et ad 
ceteros Palaestrae scriptores refero, ut vel comprobentur vestris judiciis mea, 
vel aptioribus vestris compensentur. 

Et prima quidem earum vocum sit haec Beton, Betonsteine. Vos eas res 
appellatis thormigdn» et hormigdn armado. Hic placuit inspicere lexicon quod 
VOX inscribitur abhinc tribus annis a te ad me datum. Lego: Hormigdn: tmez- 
cla de piedras menudas y argamasa». Argamasa in eadem Voce est *mezcla de 
cal, arena y agua». Memineram sane ea de re nos egisse antea, et censebam 

anno superiore. Admirans vidi tres interim effluxisse annos. Habes profecto, 
unde existimes quantopere in senibus, saltem in sene Avenario, minuatur 
memoria. Quam saepe enim hoc mihi accidit, ut rem praeteritam, rem ante 
annos factam proximo aut certe a postremo proximo anno putem factam 
esse. Itaque jam adeo anni ruunt, ut antevertant senili tarditati. Ergo tu illic 
respondisti de «arenato*, cum ego de «molito caemento» de «farina lapidea» 
cogitassem. Hem, quid aliud est piedras menudas? Sed procudamus tuum 
arenatum. Nanciscar «arenaticios lapides» sicut «facticios* habeo. Sic ille 
quidam comportari jusserat acervos «lapidum arenaticicrum» ad exstruen¬ 
dam ecclesiam, constructurus enim erat, ut ipse scribit et a me latine reddi 
postulat, eine 10.20 m = Kirche (tine zehn mal zwanzig Meter = Kirche), scilicet 
ecclesiam decies vicenum metrtim. Quam aliam ecclesiam censes eam esse, 
quam quae occupet aream ducentum metrum quadratorum, longam metra 
viginti, latam decem metra? 

Quo me animo legisse putas postea hoc genus: Generator, Lichtanlage• 
Plattenspieler, Stehbildprojektor, Tonbandgeral, Filmprojektor, mehr Film = und 
Bildmaterial? Haec ubi legi, tacite mecum: Habes, inquam, in quibus latine 
reddendis etiam septem illi sudent sapientes. Hic te oro, ut aliquem adhibeas 
tuorum fratrum, qui eas novas technicasque voces refundat hispanice, quo¬ 
niam si nunc ego ea conquirere incipiam in lexicis, et annus abeat et saepe 
quaesiverim frustra. Tantum, ut saltem aliquid latinae versionis a me temp¬ 
tatum videretur haec posui: «generatorium» quidem, mutuatum a divo 
Ambrosio nomen. Quam nos Anlage hoc loco cogitamus, vos, etiam nobis 
noto nomine, dicitis instalacidn. Lichtanlage erit in Hispania instalacidn de 
alumbrado. Latine sibi reddi ubi quis urgeat, dicam «adductionem vel circum¬ 
ductionem lucis» esse vel «collocationem luminum». Ibi posui «copiam 
lucis», «giammophonium», «projectorium imaginum stativarum», «utensile 
fasciolarum soniferarum»; in votis esse «projectorium cinemathographicum, 
plus pellicularum, plus imaginum». Nam celerius subiit, quid appellarem 
Rekreationszimmer: «diaetam recreatoriam»; quid Porzellanmaler: «pictorem 
porcellanarium»; quid Postscheckkonto: «postalem assignationum pecuniarum 
computum». Intellexi etiam nostrum Taifun, vestrum tifdn, esse «typhonem». 
Quidam dixit se esse Freidenker, librepensador. Ego feci «affirmantem se esse 
religionis arbitrariae», vel «in religione suum esse», lexicographos secutus. 
Quaedam dixit conjugem suum cotidie esse in Montage (wontaje): ego narro: 
hominem multum foris occupari «in instructionibus machinarum». Redden¬ 
dae erant etiam duae voces judiciales quae sunt: Gegenbeschuldigung, Gegen - 
klage. Inspectis vocabulariis gallico et hispanico existimavi esse posse 
«accusationem reciprocam», «retortam», «contrariam»; postremo etiam 
«reconventionem» non injuria condi posse, siquidem de conventione 
loquuntur codices, et inseparabilis praepositio re- retorsionem sonat vel 
reverberationem. Cum gaudio nunc video utramque generosam filiam latini* 

tatis, Hispaniam et Italiam, illam reconvencidn, hanc riconvenzione proferre. 
Accinit etiam filia Gallia; nam Parvus Larousse, jam quintum decennium 
comes meus, presse, uti solet, circumscribit reconventton his verbis: «Demande 
que forme un d^fendeur contre celui qui en a form€ une le premier contre 
lui et devant la meme juridiction», hoc est: postulatio a defensore delata ad 
idem tribunal contra eum qui prior contra illum detulerat. Et nisi mens 
tam caeca fuisset, me impulerat adire thesaurum meum antiquissimum coinu 
Copiae lexicon. Nunc enim inibi lego ex ordine: « + reconveniens, recon- 
venio, -j- reconventio + reconventus», ubi praepositis crucibus sigificatur 
vocabula recentia esse, appositi sigla hac ]ct juris consultos ea vocabula 
usurpare coepisse e latino petita fonte quo ex fonte etiam nobis, ub: opus 
erit, licebit haurire, veluti si quis de tabaco et fumificatione verba faciat, 
quemadmodum a te factum esse video in tertio Palaestrae hujus anni 
fasciculo, nuperrime edito... 

Haec igitur satis multa et satis fortasse etiam molesta ad cogitandum et 
ad respondendum materia. Quae si tibi odiosa fuerit, identidem ipse tibi 
velim occinas diuturnitati silendi parem esse decere loquendi molestiam. 
Quantum poteris, cura ut valeas. 

Tyrsirutis, ex oppido Superioris Palatinatus, X kal. oct., anno Christi 

1960. 

Rogatis a P Avenario responsa dantur 

His quae sequuntur plagulis subtilibus Patris Avenarii quaesitis re¬ 
spondere conatus sum; restant, nisi fallor, quaedam vel obscuriora vel mini¬ 
mi momenti, quae in alium fasciculum solvenda relinquimus. 

Argamasa - Morte/: vocem hispanicam argamasa (= cal + arena *+■ agua) 
latine «arenatum» reddidi (Pal. Lat., 27 (1957) 228); «arenatum» enim «cal¬ 
cem arena mixtam» significat. 

Hormij6n - Beton: cui latine respondere dixi «rudus», id est «rudus 
novum» quod, ut ait Forcellinius, idem valet ac <glarea (id est minutissimi 
lapilli), aut lateres vel saxa contusa, quae calce admixta usum habent praeci¬ 
pue in pavimentis» — glarea calce admixta—; et ideo «rudus» idem esse videtur 
atque «opus glarea calceque structum» (ut habet Bacci, s. v. calcestruzzo). 

Cemento - Z ement: «calx hydraulica» (periti enim nos monent cemento 
esse «calcem hydraulicam»). —«Lithocolla»: vox a Calonghi-Georges propo¬ 
sita et a Bacci, Egger aliisque usurpata; cujus sensus est: quasi «liquidum 
gluten* (kd>oc - xdXXa). — Cognasso: «arenatum; coagmentum»; Mariano: 
«arenatum; intrita»; Card. Bacci: «lithocolla». 

Cemento armado - Betonsteine: «compages calce hydraulica ferroque 
durata; calx hydraulica et ferrum; calx hydraulica ferro commixta; commix- 

tio calcis hydraulicae et ferri»: aut etiam: «lithocolla ferro conexa, durata». 
—Cogmasso: «coagmentum fulturis conexum»; Card. Bacci: «arenatum ferro 
roboratum, ferro duratum». 

hormig6n armado: idem valet atque cemento armado, ut referunt lexica; 
efficitur enim ex «commixtione glareae, arenae, calcis ferrique*. 

hormig6n hidrAulico: «glarea, arena, calx hydraulica»; fortasse: «calx 
hydraulica rudusque». 

Generador * Generator: recte generatorium, a divo Ambrosio usurpatum, 
proposuisti, qui —in Psal. 118, s. 18, 11, 2— habet: «Vulvulam impietatis 
generatoriumqut perfidiae»: quod nos vocabulum tanslato sensu adhibere pos¬ 
sumus. Romani enim vocibus in • tor desinentibus eos, qui actionem perficie¬ 
bant, designabant, non vero instrumenta; pauca fortasse afferri possunt 
exempla in quibus exitus -for instrumentum significat, ipseque Card. Bacci 
habet: «vocis propagator, vocis amplificator» (cfr. Lexicon, s. v. altoparlante ). 

Instalaci6n de luz electrica - Lichtanlage: bene latine locutus es hanc 
reddens vocem; sit igitur: «adductio, conductio lucis; lucis electricae collo¬ 
catio»; et «luminum collocatio; lampadum electricarum collocatio» si de lam¬ 
padibus collocandis praesertim sit sermo. 

Tocadiscos • Plattenspieler: recte vertisti «grammophonum, grammopho- 
nium»; de qua voce saepius diximus, cfr. Vita Latina . 

Proyector de vistas fijas (de filminas) - Stehbildprojektor: «projectorium 
imaginum stativarum»; Proyector de cine - Filmprojektor: «projectorium 
cinematographicum», («projectorium pellicularum, imaginum»). — Projicere 
adhibet divus Augustinus hoc sensu: «ante oculos ponere* (cfr. Blaise, Dic - 
tionaire latiner, des auteus chrtt., Strasbourg, s. v.; quo sensus projiciendi, 
«ponendi, collocandi ante, procul, extra», non nihil extenditur. «Projecto- 
rius» a medicis adhibetur et est «id quod virtutem projiciendi habet»; quod 
si neutrum adhibemus, «projectorium* bene quadrat instrumento quod «fo¬ 
ras projicit, quod ante oculos, in albo, imagines ponit». «Projectorium igitur 
cinematographicum» optime excogitasti. 

Sala de estar, Sala de recreo - Rekreationzimmer «diaeta recreatoria». 
— Nullibi adjectivum «recreatorius, a. um* invenio; quod tamen ut vocem 
quasi technicam haud pauci probabunt; qui vero renuant «diaetam quietis, 
recreationis, remissionis (animi)» dicant. 

Pintor en porcelana • Porzellanmaler: «pictor percellanarius». —Primum 
de « porcellana»: multum sane disceptatum est de voce ejusque origine (cfr. 
Corominas, Diccionario critico etimol. de la lengua castellana, ubi multa de ejus 
etymo invenies). Sunt qui pro porcelana «vasa sinica» dicant aut «murr(h)i- 
na». Dr. J. Lis (cfr. Societas Latina, 6 (1938) 46) porcellanam latine redditam, 
et in eadem Societate Latina primum propositam, in porcillacam substitutam 
voluit; qua tamen substitutione non indigemus. Cognasso enim habet: «por¬ 
cellana; argilla sinensis; porcellanae (vasi di)»; eadem refert Mariano; et 

Vallauri (Vocabulario italiano-lat., 1886) notulam addit quae ad rem nostram 
maxime pertinet: «Scaligero e Cardano dicono stoviglie di questa terra — per* 
cellana— porcellanae, arum f. pl.». —Accipiamus igitur porcellanas et porcella- 
nam e qua, si tibi opus est, porcellanarium efficies pictorem tuum. 

CuENTA CORRIENTE DE GIROS POSTALES * Postscheckkonto: P. AVENARIUS 
habet: «postalis assignationum pecuniarum computus*. —Primum de voce 
postalis diuturna fuit investigatio et controversia —ut oiim dixeram (cfr. Pal. 
Lat., 26 (1956) 25, ubi fontes memorantur)— eaque supersedendum, ut 
auctor fuit Holzer: «Ea vocabula, quia arbitror non redamatum iri, ne iterum 
invehere in sermonem latinum cenemur* (Pal. Lat., 27 (1957) 93). Deinde 
pro Konto - cuenta corriente habes (Pal. Lat. 27 (1957) 39): «cottidiana com¬ 
putatio, computus cottidianus» («continuus* — etiam «currens» — habet Hol¬ 
zer, Pal. Lat. ibid. p. 94). Denique pro cheque - Scheck Holzer (Ibid. p. 93): 
«perscriptio, assignatio». Ex quibus propositam vocem germanicam ita in 
latinum convertere possumus: «cursualis computatio cottidiana perscriptio¬ 
num; cursorius computus cottidianus assignationum», quae fere consonant 
his quae a P. Avenario sunt proposita. 

Tif<5n - Taifun: «typhon, -onis»; ita quoque Mariano. 

Librepensador - Freidenker: «qui in religione suus est, qui affirmat se 
esse religionis arbitrariae», optima sunt; Mariano habet: «non superstitio* 
sus»; et Card. Bacci: «liber suarum cogitationum judex; liber suarum cogi¬ 
tationum auctor», cet. 

MontAje • bAontage: «Machinarum instructio», («in instruendis machi¬ 
nis esse occupatum»), 

Reconvenci<5n, Contraacusaci6n - Gegenbeschuldigung, gegenklage: «ite¬ 
rum in jus vocatio, altera in jus vocatio»; neque omnino displicent proposi¬ 
ta: «contraria, (reciproca) accusatio», et apud juris consultos: «reconventio». 


Josephus M. a Mir, C. M. F. 



De inediae pro telo incruento et pacifico usu 
apud Romanos observatiuncula 


A quo Mahatma Gandhi, patriae Indicae pater, a cibis potuque sese 
abstinendo populum suum in libertatem vindicavit, incruenta haec certandi 
ratio omnibus sane innotuit. Quam rationem etiam Romanis notam fuisse 
epistula Eusebii Vercellensis altera demonstratur. 

Eusebius ille, ab anno CCCXL ad annum CCCLXXI Vercellensis epis¬ 
copus praeclarissimus, cum ab Ariomanitis haereticis cuncti generis vexa¬ 
tionibus premeretur, Patrophilo carceris custodi suo haec scripsit: 

«Qua me vi multorum et furore non solum tractum per terram, sed 
interdum nudato corpore supinum portastis de hoc hospitio, quod mihi per 
vestros et agentes in rebus dedistis, e quo numquam nisi nunc vestra vio¬ 
lentia egressus sum, et deus scit et civitas novit nec vos hic et in futuro 
negare potestis. 

«Ideo deo causam reservo ut, quemadmodum ipse ordinaverit, finem 
possit accipere. Interim me hoc decrevisse sciatis, ut ratio et in futuro et 
hic possit stare, in hospitio, quo me clausum tenetis, in quo me post pri¬ 
mam portationem retrudentes crudelius ausi fuistis inde eodem modo por¬ 
tare et in unam cellam reicere, non panem manducaturum neque aquam 
bibiturum, nisi ante singuli professi fuerits non solum verbo sed et manu 
vos non prohibituros fratres meos, qui mecum haec fidei causa libenter pa¬ 
tiuntur, de hospitio, quo manent, necessarias escas offerre nec eos, qui me 
dignati fuerint requirere». 

Qui sanctus vir, cum tres dies omni cibo abstinuisset, quandam tan¬ 
dem libertatis speciem nactus est, ut ipse narrat: 

«Hi ergo vix quarta die ad hunc libellum mitigati jejunos ad hospitium, 
in quo manseramus, revertere nos compulerunt. Viderunt interea, quemad¬ 
modum nos revertentes populi cum gaudio susceperunt». 

Unde iterum est videre nihil novi esse sub sole! 1 

}. Ijsewijn-Jacobs 


1. Locos attulimus hos: Eusebius Vercellensis (ed. Vincentlus Bulhart, In volumine 
IX Corporis Christianorum, Turnclti, 1957), Epist. II, 4. 1 -2 (p. 106) et 6. 1 (p. 107). 

Cursim notata (II) 

De Voce «Gabbara» 

Sanctus Augustinus, priscae lumen Ecclesiae, in sermone CCCLXI, 12, 
12, cum de cura mortuorum apud Aegyptios loquererur, haec inter alia 
dixit: 

«... morem enim habent siccare corpora et quasi aenea reddere ». 

Hoc enuntiatum in editione operum sancti episcopi Hipponensis Maurina 
brevis notula sequitur, quam viri docti in libris manu scriptis hucusque 
frustra quaesierunt. Est autem haec: 

* Gabbaras ea vocant ». 

Patet tgabbara» vocabulo id significari, quod Plinius Senior (Nat. Hist. 
11, 184) puriore sermone « cadaver medicatum» , nos vero arabica quadam voce 
cmumia» appellare solemus. 

Scholium Maurinum, etsi de quo libro vetere depromptum sit plane 
ignoratur, genuinum tamen et ab antiquo quodam scriba traditum esse cre¬ 
dimus. 

Est enim apud Plinium in Naturali sua Historia hic locus (7, 74): 

tProcerissimum hominem aetas nostra divo Claudio principe Gabbaram nomine 
ex Arabia advectum novem pedum et totidem unciarum vidit». 

Cujus monstri memoriam saeculo tertio C. Julius Solinus in Collecta¬ 
neis rerum memorabilium isdem fere verbis repetivit (1, 1, 89): 

tPostmodum divo Claudio principe Gabbaram nomine ex Arabia advectum 
novem pedum et totidem unciarum ». 

Pro certo itaque habemus Plinium «Gabbaram» viri medicati Romam 
advecti nomen perperam putasse, cum revera vox esset orientalis, arabica 
fortasse, qua quodlibet corpus siccatum indicaretur. Quod postea viris 
doctis romanis innotuisse videtur itaque a sancto Augustino vel ejus scriba 
usurpatum esse. Fieri etiam potest ut in Africa provincia, cujus Augustini 
etiam temporibus sermo popularis generis erat semitici, magis quam in cete¬ 
ris imperii romani partibus intellectum sit quid revera «gabbara» vox sibi 
vellet. 


J. IJsewijn-Jacobs 

Ploegstraat 10. 

Antwerpen (In Belgio). 



PER ORBEM 


Dies latinitati toto orbe dicatus. — Brasilienses, gens nova, fortis et 
intrepida, latinitatem humanumque cultum pro viribus tuentur et fovent. 
Nuper diem constituerunt latinitati toto orbe tribuendum (dia universal da 
latinidade) die 21, mense aprili quotannis agendum. Dies constituta est a 
«Communione publica cultui graeco et latino fovendo (Unido Nacional de 
Cultura greco-latina), auctore Dre. Gerardo de Ulhoa Cintra. Quare ea dies 
designata est? Quod eo die et Urbs Roma, Alma Mater, orta est et Urbs 
Brasiliapolis a. 1960 publice et sollemniter condita. Inter Romam enim illam 
veterem perennemque et juvenem fortemque Brasiliam anni et tempora tan¬ 
tum effluxere, non animus, non mens, non ingenium, non humanus civilis- 
que cultus. Alma Mater Roma nondum effeta est, immo fetus eosque in dies 
uberiores grandioresque procreare pergit. 

Nescio tamen an aliarum gentium viris consilium amicorum Brasilien- 
sium sit probatum, quod sane omnibus et plaudendum existimo et laudibus 
cumulandum. 


Cicero in Brasilia adhuc loquitur. — In urbe Sancti Pauli (Sdo Paulo) 
in Brasilia erectum est memoria Ciceronis marmoreum signum media via 
frequentissima, supra 3 metrorum columnam, unde —veluti e novissimis 
rostris— vetus ille simulque recentissimus orator jus postulet et persequatur 
et defendat, hodiernos rubro colore tucatos Catilinas indicet, omnis generis 
tyrannidem evertat, hominibus naturae leges et officia servanda ostendat, se 
ipsum omnibus exemplum praebeat. Quae omnia fere cl. orator Julius da 
Carvalho Barata protulit in oratione auspicali luculentissima. Ciceronis 
caput aeneum —ut revera monumentum aere perennius sit— factum est et 
excogitatum eximio sculptore Italo Humberto Galimberti Polletti de As- 
sandri. 

Monumentum id etiam demonstrat quantum Societas possit virorum 
fortium et audaciuin qui propositum assequi vere cupiunt. Ut res omnibus 
innotesceret per acta diurna, per raaiophonium per televisionem nuntiarunt 
et propagarunt, huncque nuntium vulgari voluerunt: Ap6s dois mil anos, 
Cicero ainda i noticia («Post bis annorum milia Cicero novitas esse pergit»). 

Columnae haec insculpta est inscriptio: 

M. T. CICERONI 
SVMMO ROMANORVM 
O R A T O R I 
PAVLOPO LITAE 
POSVERVNT 
A . D . 

MCMLX 

Qua via Hannibal exercitum Alpes trajecerit contentione magna 
pervestigari non ita pridem coeptum est et scriptis et factis. Quis non me¬ 
minerit strenui illius elephanti « Jumbo » qui veterum congenerum vestigia, 
frustra tamen, est persecutus? Frustraneum iter fuit quod tempus elephan¬ 
tina vestigia certe deleverat. At nondum humana vestigia delevit tempus. 
Quibus vestigiis, «linguisticae vialis» (linguistique routiere) ope, Hannibalis 
iter repeti potest. Ita censet Renatus Bailet, Canonicus Gallus Nam in Gal¬ 
lia plus 50 nomina geographica hispanicae originis indubiae inveniuntur. 
Quando, quo modo, a quibus haec hispanica nomina in Gallia consita sunt? 
Canonicus Bailet sentit ea nomina originem trahere a militibus hispanis 
qui, cum iter frustra cum Hannibale fecissent, sive viribus destituti, sive 
animo deficientes, sive aliis de causis concitati, in itinere relicti s*nt ibique 
remanserint, ubi amicitia cum gentibus illarum regionum facta et societate, 
patriae memores nomina patria ibi transtulerunt. Hi milites alii Valentia, 
alii Barcinone, alii ex aliis regionibus Hispaniae procedebant, ut patet ex 
nominibus gallicis: Valence, Le Valentin, Valenda, Barcilonnete, Silonnet (a verbo 
(Bar)*ce/ 0 rtnef>(te), Barcelonnette-sur-1'Ubaye, cet. Ex quibus Canonicus illus¬ 
tris atque eruditissimus, evinci vult Hannibalem hanc viam esse secutum: 
«Le passage par Barcelonnette et le coi de Larche, cet.». Fortasse nunc clarus vir 
non frustra iter pertentavit. Qui ampliorem rei notitiam cupierit, adeat, si 
libet, commentarios quibus est index: Bulletin de l'Association Guillaume Bvde 
(1960) 376 ss. <Une Revolution sensationnelle dans 1’histoire des peuples ». 

De verbis quadratis. — Apud omnes constat verba quadrata quasi 
mysterium semper continere posse: tum praesertim cum ubique fere terra¬ 
rum inveniuntur, a Britannia et ad Euphratis oras, in Gallia et in Aethiopia 
et in ruderibus Pompejanis. Haec verba sunt: 

Jacobus Sidera, C. M. F. 


Quae verba quacumque inceperis, eadem semper legas. Si bene inspe* 
xeris, invenies litteram T medium inter alias litteras tenere locum —qua lit¬ 
tera T crux significatur—, sub singulas T et supra et juxta, legi litteras A et 
0 (Alpha et 0 mega) —quibus Christi nomen ornatur—, omnesque litteras et 
solas a verbis tPater noster» desumptas esse. Ex quo facile evincitur hic de 
quadrato christiauo agi. Quo modo legendum? En implicata et perdifficilis 
quaestio. Ita tamen legi posse credit cl. v. Leo Crozet in commentariis supra 
memoratis Bulletin... (XIX (1960) 272 ss.: Credo secret antique+dans un carri ma¬ 
gique): SATOR A REPARATIONE OPTIMA TENET OPERA ROTAS; ubi 
Sator = Creator; Arepo legendum est A. rep.o quibus usitatissimis com¬ 
pendiariis litteris significatur A REp(aratione) O(ptima); Rotas est exemplum 
genetivi casus in — as primae decl. Igitur quadratum haec prodit: Creator, 
post reparationem optimam, fati operam detinet (Le Criatur, depuis qu'a eu lieu une 
restauration parfaite, retient 1'action du destin). 

Carolo Riba, poetae eximio et humaniorum litterarum peritissimo, 
superiore anno vita functo, honores tributi sunt a viris barcinonensibus 
litteratissimis in acroasi habita, in qua Eduardus Valenti verba fecit de 
«Odysseae interpretatione catalaunica a Carolo Riba scripta, Petrus Pericay 
de Riba et Aeschylo», Joseph Alsina de «Sophocle et Riba». Tandem litte¬ 
rarum classicarum in Universitate Barcinonensi alumni, Oedipi Regis a 
Carolo Riba conversam tragoediam legerunt. 

II Conventus Hispanicus Studiis Classicis provehendis, assidue 
parari pergit. Petrus LaIn Entralgo aget de scientia hellenica recenti: cpoot; 
apud Graecos et in cosmologia Aevi Medii. Praeterea Aristophanis tAves» 
reponentur. 

Conventum magnos sane perpetuosque fructus laturum esse speramus. 
Immo jam protulit eumque maximum: optimi enim Societatis Hispanicae 
Studiis Classicis fovendis viri, cum librum: tAntologia de Historia griega», 
qui Herodoti selecta continet, edidissent iis alumnis utendum qui cursum 
Universitati ingrediendae praevium emetiuntur, integrum editionis pretium 
juraque omnia Societati ipsi cesserunt... ut Congressui parando operam 
conferrent. Nonne dilaudanda his praesertim temporibus liberaiitas tanta? 
Nonne ea largitas atque abstinentia humanitatis verae fructus potissimus 
est habendus? 

Superiore anno trecentesimus actus est anniversarius ab Hispano¬ 
rum pictore nato Velazquez: qui etsi latine vel graece nihil scripserit, 
graeca tamen et latina singulari expressit atque exornavit artificio, ut «Vul¬ 
cani fabricas* (la Fragua de Vulcano), Ebrios, cet. Acroases saltem duae 
habitae sunt Matriti de tVeldzquez et M ythologia» a Didaco Angulo et de 
«VeUzquez et re classica» a Xaverio SAnchez Cant6n. 

Apud Graecos condita est Societas Graeca litteris humanioribus 
prosequendis, cui nomen: 'E^Xyjvixyj 'AvfrpomaTtxy; 'Exatpeta. Auctor Societatis 
et suasor est Constantinus Vourveris. 

Hoc anno 1961, m. julio, 25 anniversarius complebitur a R. P. Em- 
manuele Jove occiso, qui cum conditor exstitisset Commentariorum nostro- 
trorUm, virtutis christianae exemplum mirificumque in fratres caritatis 
specimen, morte pro Christo audacter tolerata, dedit. Spero multos Palaestrae 
Latinae scriptores assiduos et lectores multa de conditore nostro et latinitatis 
fautore esse prolaturos. 

Opus inceptum: opus Germania dignum edi coeptum est: Mittellp- 
teinisches Wdrterbuch. Non unius viri opus est sed aliquot germanicarum et 
helveticarum Academiarum, auctrice Bavara scientiarum Academia et Germa¬ 
nica Scientiarum Berolinensi Academia. Modo tres operis fasciculos vidi 
quibus verba continentur quae inter litteras A — Allium habentur et in 320 
columnas distribuuntur. De quo opere fusius in Bibliogiaphia. 

Aliud opus, quod sine dubio peritos in re philologica viros permo¬ 
vebit edidit Antonius Griera, nobilissimus eruditissimusque romanicarum 
investigationum auctor et scriptor, qui velut novus David, Saulicis Vasco- 
philorum sarcinis studiisque omissis, funda bacilloque romanistarum armatus 
linguae Vasconicae accessit ut mutum gigantem percuteret persussoqqe 
secretum extorqueret: et arbitratur se in media fronte percussisse gigantem 
ejusque secreta revelasse cum plane asserat (et validissimis argumentis con¬ 
firmet) linguam vasconicam ope linguae latinae explicari posse et debere. 
Totus liber, grandioribus duobus voluminibus contentus <Vocabulario vasco, 
Ensayo de una interpretacidn ...» huic rei investigandae tribuit. De libro fusius 
alias. 

Cervaria parva sed exculta urbs... Haud parum momenti aestimo quod 
Cervariae, in parva ilerdensis dicionis urbe utpote 5.000 incolarum non 
excedat, tragoedia Aeschyli: Choephoroi (Xo^cpopot) a circulo *Scena> nomine 
decoraro, acta sit et omnium spectatorum plausu excepta. Fabulae antiquae 
repositio in theatro hodierno et in urbecula judicium sanum, acre, politum 
prodit, et excultam urbem, quamvis parvam, denuntiat. Non tamen novi 
sunt ludi scaenici apud Cervarienses. His commodum diebus undique gentes 
conveniunt < Passionis* Domini videndae causa, quae et choragii magnifi¬ 
centia atque apparatu et exquisita actione in primis hujus generis spectaculis 
merito est numeranda. 

Minime inutiles fuerunt Conventus Avennicus et Lugdunensis lati¬ 
nitati instaurandae. Immo apud Gallos et litterarum appellandarum «instau¬ 
ratus* modus omnibus vehementer publice commendatur et semel saltem in 
hebdomada loquendi latine in scholis exercitatio proponitur. Praeterea 

Jacobus Sidera, C. M. F. 


commentarii de Physica atomica Nucleus summam commentationum latine 
scriptam edere coeperunt. 

Vita functi sunt: die 9 m. augusto in urbe Halle cl. v. Villelmus Schu- 
bart. antiquitatis historiae olim in Universitate Lipsiensi emeritus doctor 
et egregius papyrologus, cum 88 annum agebat. 

—74 aetatis annum agens Franciscus Dornseiff, in Universitate item 
Lipsiensi doctor, qui operam dederat graecis litteris, Pindaro praesertim 
poetae investigando. 

—die 13 m. augusto, 66 annos natus Fridericus Taeger in Universitate 
Marpurgensi doctor egregius qui monumentum eximium: *Das Altertum» 
erexerat Antiquitati cognoscendae. 

—Immatura morte —33 enim annum agebat— Eugenius Grassi, in 
studiis papyrologicis adulescens simul et adultus. 

—Lugenda quoque est mors clarissimi Quinti Tosatti, Instituti Studiis 
Romanis provehendis Moderatoris, die 21 m. julio a. 1960. CL vir Julius 
Andreotti de eo scripsit: «Alius amicus morte ereptus. Rei publicae peritus, 
litterarum studiosus, vir vere religiosus et christiana caritate maxime imbu¬ 
tus». In seminario clericali studia inierat, deinde cursum clericalem cum 
Universitate commutavit, et bello grassante, militiae nomen dedit. Vita tota 
Quinti Tosatti triplicis hujus cursus et cultus vim subiit et momentum: 
nam christianus ubique fuit, et litteratissimus vir, et in rebus agendis maxi¬ 
me strenuus. Edidicerat et latine scribere et latine ore rotundo loqui. 

R. I. P. 

Jacobus Sidera, C. M. F. 

NUNTIA VARIA PERCIPITE 

Floridae. — Duos abhinc menses viri americani scientia praestantissimi 
in spatium, troglodytem (chinpanct) «Ham* nomine, missili inclusum, altum 
185 cnilometrorum, projecerunt, eadem fere ratione instructum atque 
primus homo astrorum nauta, quem aestate ineunte, terrae orbem circumi¬ 
turum sperant. 

Troglodytes, quindecim chilogrammatum ponderis, incolumis et integer 
et laetus post paucas horas in medio mari receptus est. 

Missili ergo americano —usu et experimento coram septem astrorum 
nautis probato— felix et prosper exitus contigit. 

Suedae. — Praemium «Nobel», quod singulis ann/s ab Academia Sueca 
scientiae pervestigationibus provehendis, iis qui doctrina maxime prestant 
tribuitur, superiore anno MCMLX duobus illustribus viris americanis dona¬ 
tum est: 

— Physicae praemium, vir Donaldus A. Glaser, in Universitate Michigan 
clarus Professor, tricesimum quintum annum natus, ob ejus inventum quod 
«Cdmara de burbujas » dicitur, assecutus est. Agitur de instrumento ad 
naturam et nuclei atomici vim cognoscendam destinato. 

—Praemio vero chemiae clarus vir Villardus Lybby, anno aetatis quin¬ 
quagesimo tertio, in Caliphorniae Universitate Professor, decoratus est. Qui 
vir mirum excogitavit inventum «Horologium atomicum», quo tempus seu 
aetas materiei organicae fossiliumque etiam hominum qui ante viginti 
quinque milia annorum vixerunt, constituitur. 

Quod statim fieri potest, ut peritissimus vir Villardus affirmat, cor¬ 
pusculis illis radioactivis —carboneo 14 et tritio— quae in circumfuso aere 
inveniuntur. 

Holmiae» — Peritis viris britannis qui in studia physica incumbunt, 
rudentis telephonici exstructio, sexdecim milia chilometrorum, —omnium 
longissimi—, commissa est. Quo sub oceani maris Pacifici aquis, Canadien- 
ses et Australianae gentes inter se conjungentur. Opus hoc medio anno 
MCMLXIII perficietur. 

Byzantii. — A doctissimo viro Georgio F. Bas —Musei Universitatis 
Pensylvaniae— in Philadelphia moderatore, navis reliquiae, instrumentis et 
armis ex aere effictis plenae, viginti septem metra sub aquis submersae, ad 
litora turcica inventae sunt. Ut omnium virorum, qui in Instituto Americano 
rebus archaeologicis provehendis operam dant, fert opinio, navis haec saecu¬ 
lo decimo tertio a. Ch. natum, cum saeculum tantum ad bellum Trojanum 
gerendum deerat, submersa videtur. 

Barcinone. — Die vicesimo quinto mensis Januarii, «Primus Aeronau- 
ticae Medicinae Cursus», cui illustrissimi et doctrina ornatissimi ab Uni¬ 
versa Hispania adfuerunt, viri, Barcinone inauguratus est. Argumenta a 
Professoribus et doctissime disserta et praestanti eruditione disputata sunt, 
de periculis et advolandi arte, praesertim vero de mediis illis quibus cognosci 
licet qui homines sint, sive physiologice sive psychice, parati ut in spatium, 
sine vitae periculo, ascendere possint. 

Cursus a professore Arcturo Fern£ndez, Conventus moderatore, inchoa, 
tus est; qui luculentam «De fatigatione in spatio ascendendo* habuit disputa¬ 
tionem. Cursus die decimo tertio mensis Martii absolutus est. 


Jesus AramendIa, C. M. F. 

Pline l'Ancien. — Histoirc Naturelle. Llvre 
XXVII. Texte €tabll, traduit et commenti 
par A. Ernout. Socl6t6 d'Editlon «Les Bel 
les Lettres». Boulevard Raspall, 95 Pa 
ris 1959. 

Hoc volumine «Naturalis Historiae» C. 
Plinii Secundi liber XXVII continetur in 
eoque herbae illae describuntur —in ordinem 
litterarum veterum more digestae— quae ad 
medicinam utiles sunt vel tales ab antiquis 
putabantur. 

Textum et gallicam conversionem - quae 
plane primigenii textus sensum et vim per¬ 
quam apte et luculenter reddit— magna cura 
A. Ernout, quae sua est harum rerum peritia 
et cognitio, paravit et critico apparatu auxit 
Opus complevit commentariis notulisque qui¬ 
bus res illustrantur, perpenduntur, cum aliis 
scriptoribus conferuntur. 

Jacobus Sidera, C. M. F. 

Jacques Perret. — Virgile, «Ecrivains de tou- 
Jours», Editions du Seuil, 1959, pag. 186. 
Lectisimus vir et professor Jacobus Perret 
—vergilianis rebus doctissimus. latinarumque 
litterarum gloria cumulatus, multis iisque 
optimis operibus admodum bene meritus, 
librum hunc parvum quidem mole, doctrina 
tamen et eruditione vere refertum, in lucem 
edidit. 

Inexplebili oculo —plane dicam— librum 
legi, perlegi, iterum iterumque volvi, et ut 
mea fert opinio, pauci sunt —inter ingentem 
ephemeridum et operum multitudinem, quae 
de Vergilio cottidie evulgantur—, libri qui, 
paucioribus paginis, tantam tamque accura¬ 
tam contineant doctrinam. 

Praemissis quaestionibus de Bucolicon 
structura quam auctor «clrculaire» vocat, (p. 
29-34), haec est de bucolicis Jacobi Perret sen* 
tentla: 

Agitur de poemate artis pleno, nitide et 
elegantissime condito, id est «une des com- 


positions des plus minutieusement agenc^es 
que nous ait jamais livrles Ia litf€rarure* (p 
29). Quem perpoliendi perficiendique labo 
rem, quo Vergilius usus est. cl. Perret appel¬ 
lat «travail de vannerie». 

Tanta jucunditate, tanta luminis et pul¬ 
chritudinis claritudine res. pastores obvolvit 
Vergilius et collustravit («les bucoliques sont 
le podme des heures path^tiques..., le po£me 
de mldi.. , tout paralt vivre» (p. 67), ut poesi 
bucolica homines cum natura et mundo uni¬ 
verso maxime conjungeret. Verba haec legite: 
C'est par Ia poesie que 1’homme pouvait in* 
dulre la nature, & etre pleinement ellefn€me» 
(p. 63), «pour se mettre en communication 
avec 1'univers» (p 67). 

Quod ad Georgica spectat nos docet Ver¬ 
gilius in hominis animo esse «une autre ma- 
niere d'etre en equilibre harmonieux avec 
1'unlvers, c'est le travail» (p. 63). 

Quare, ut optime cl. Jacobus Perret asse¬ 
rit, Georgica a prooemii Initio «vivent a un 
un autre rythme: 6vocation du ciel nocturne, 
(in Bucolicis omnia sunt «atmosphdre lumi- 
neuse» (p. 65), calme souverain de ses r€vo- 
lutions..., fetes, travaux, rlalitl de toute le 
campagne» (p. * 7). 

Dii qui bucolicis raro intersunt («sont 
diffus dans la nature»), In Georgicis dii om¬ 
nes et numina saepe «dlstlnctement et pr£ci 
sement» invocantur, quia Georgicon natura 
«est 1'ouvre conjointe des hommes et des 
dieux» (p. 73). 

Haec tandem de Georgicis addendum est: 
Poetae iique omnes antiquitatis classicae 
auctores qui oratione soluta de Improbo la 
bore scripserunt, in animo materiae subjicien¬ 
do laborem ponebant; apud Vergilium tamen 
«de 1'effort sur le matiere nalt la lumiere de 
1'esprlt» (p. 69). 

Quid de Aeneide sentiat Jacobus Perret 
paucis audite: «le podme semble nfetre qu'une 
reprise des 6pop€es hom^riques» (p. 106). Hoc 
vero praecipue inter se duo haec poemata dif- 

ferunt, quod quae Homerus («narrateur d6 
slnt£res6») pulcherrima pulcherrlmoque mo¬ 
do gesta narravit, Vergilius etiam pulcherri¬ 
mo, elegantis9imo narravit et cecinit modo, 
futuram tamen Romae romanique imperii sor¬ 
tem prospiciens... «L'£n6ide n'est pas une 
belle histoire, cest un miroir du destin ro- 
main» (p. 107). 

Unamquamque disputationem selecta In¬ 
sequuntur Georgicon, Bucolicon et Aeneidos 
poematum fragmenta, gallice a Paulo Vallry 
reddita. Quae versio, mea sententia, licet sit 
paululum libera, jucundissima e9t et fluen9 
et numerosa. 

Quid vero de versionis ratione a Paulo 
ValOry usurpata? Jacobum Perret audite: 
«£cart£e la prose comme meurtriere de toute 
po£sie, ecarte le vers rime comme principe 
d'une dilution ou d’une excessive mutilation, 
en tout cas d’une alteration du texte nous 
volci ram6n €9 k la solution valdryenne» (p. 
174); id est conversio Vergilii operum a Paulo 
Vallry, versibus alexandrinis non similiter 
cadentibus reddita est. Poemata, lectores, le¬ 
gite atque vos ipsi de conversione illa a «nou- 
velle 6cole» (p. 166) acerrime propugnata, ju¬ 
dicate. 

Liber sexaginta continet tabulas pictas, 
phorographias, picturas ad artem sive hodier¬ 
nam sive classicam pertinentes quae ad tex¬ 
tus et commentationes capiendas admodum 
inservient 

Grates ergo cl. viro Jacobo Perret maximas 
persolvamus quod nobis Vergilium poSt&m 
et vigentem et florentem Iterumque vivum et 
jucundissimum praebuit. 

Jesus Aramendia, C. M. F. 

Schmid Walter. - Ober die klassische Theorie 
und Praxis des antiken Prosarhythmus (Her¬ 
mes, Zeitschrift fflr kla9si9che Philologie, 
Scripta separata, fasc. 12), Wiesbaden 
1959, Franz Steiner Verlag, p. VII -j- 203, 
DM 20. 

Hoc libro praestantis9imo de doctrina at¬ 
que usu numerorum in oratione soluta adhi¬ 
bitorum agitur, qualem optimi auctores anti¬ 
qui cum docuerunt tum tradiderunt. Ad quam 
rem certius investigandam in Ciceronem, 


Aristotelem aliosque scriptores inquiritur, 
qui, quid de metris numerisque usitatis judi¬ 
candum esset, diserte dilucldeque explicue¬ 
runt. 

Jam ab ineunte hoc saeculo multi philo¬ 
logi has quaestiones solvendas susceperunt. 
Sed id quod de sententiarum clausulis metri¬ 
cis repertum est, multis ex partibus cum doc¬ 
trina veterum dissentiebat. Hoc discrimen 
evitaturus Valtherus Schmid, vir rei periti9- 
9imus Ciceronis et Aristotelis opera perqui* 
sivit, in quibus non pauca de arte oratoria 
dicuntur, libro9 inquam Ciceronis, qui inscri¬ 
buntur orator ad M. Brutum, de oratore, par¬ 
titiones oratoriae, et Aristotelis rhetoricen, 
quam aut ipse aut alius ipsius nomine usur¬ 
pato conscripsit. 

Summa autem consideratione et circum¬ 
spectione, quaecumque ibi de verborum com¬ 
prehensionibus, colis, commatibus, numeris 
disceptantur, diligentissime perpenduntur. 
Quo in negotio exsequendo totu9 Orator ad 
Brutum quam accuratissime explanatur. 
Cunctis autem locis ad rem cognoscendam 
idoneis expensis demonstratur non solum 
extremas partes singularum sententiarum, 
sed totas verborum continuationes cadere nu¬ 
merose. Nam ait Cicero: «Qua re cum aures 
extremum semper exspectent in eoque ac¬ 
quiescant, id vacare numero non oportet, 9ed 
ad hunc exitum jam a ptincipio ferri debet 
verborum illa comprehensio et tota a capite 
ita fluere, ut ad extremum veniens ipsa con¬ 
sistat» (Orat. 199) 

Qui cursus periodi, quae Mario Victorlno 
teste tribus pedibus vel quattuorvel complu¬ 
ribus constat similibus atque absimilibus, ad 
id revertitur, unde exordium sumpsit. Expe¬ 
titum est enim hoc exemplum a stadio, ubi 
meta circumita recurritur, ut circuitus fiat. 
Hinc verborum circuitum Cicero in libris, 
qui 9unt de oratore, conversionem nominavit, 
quam Graeci periodon dicunt (cf. Orat. 204). 
quae consistit in compositione seu conloca- 
tione verborum, partium concinnitate, nume¬ 
ris membrorum, cum sit sententia tota nu¬ 
merose circumscripta, non ad similitudinem 
versuum, sed ad explendum aurium sensum 
apto quodam quasi verborum modo (Part. 
72). Periodus ergo non est aliquid syntacti- 

cum, sed quiddam rhythmicum, nam oratio 
tamquam in orbe Inclusa currit, quoad in9is- 
tat in singulis perfectis absolutisque 9enten- 
tiis. Id autem quod numerosum In oratione 
dicitur non semper numero fit, 9ed nonnnum- 
quam aut concinnitate aut constructione ver¬ 
borum numerosa fit oratio, ut ait Cicero; 
quae quidem articulis membrisque varie di¬ 
stincta est, ut conversiones habeat absolutas 
Ita enim formanda est oratio, ne fiuat, ne va 
getur, ne insistat interius, ne excurrat lon¬ 
gius. Tamen ipsa membra sunt numeris vin¬ 
cienda (cf. Orat. 202, 207; De orat. 3, 190). De 
verbis autem dinumerandis syllabisque di¬ 
metiendis, ubi de commissuris agitur, res 
eodem fere se modo habet atque In trimetris 
iambicis seu senariis. 

His rebus universis etiam doctrinam 
auctorum graecorum congruit. Compluribus 
autem exemplis allatis scriptorum probatissi 
morum haec ars antiqua dicendi scribendive 
proponitur dinoscenda, qua calluerunt multi 
rhetores et scriptores usque In saeculum 
quartum p. Chr n. Postremo his explicatio¬ 
nibus artificiosae prosae antiquae tota Cice¬ 
ronis oratio Philippica sexta subjuncta sche. 
mate diducto ordineque discripto describitur 
designatis singulis membris particulisque 
inter se cum mensura tum metro simillimis. 
—Utinam haec oratio Ciceroniana quam per 
fectisslme discis sonantibus mandetur! — 
Inde revera tam claritas structurae quam vis 
verborum, quorum suo quodque respondet 
loco, elucet. Hoc impetu summo Cicero 9ib, 
animos mirum in modum conciliavit. Is de 
nique, qui huic libro, de quo agimus, studue¬ 
rit pernoscendo, sine dubio miratus artificia 
rhetorices antiquae, qua gravitate euphonia- 
que sententiarum viri maxime egregii animos 
aequalium nimium quantum commoverunt, 
ordinem inveniet singularem modumque ver¬ 
borum compositorum eleganti89imum hisce 
studiis tandem plane recognitum atque re¬ 
clusum. C. Eichenseer, O S. B 

Mattes, Wilhelm. — Odysseus bei dem Phda - 

ken. Kritisches zur Homeranalyse. Konrad 

Triltsch Verlag, Wuerzburg 1958. 

Liber hic, septuaginta et centum constat 
pagellis, estque editio dissertationis quam 


nobilis auctor W. Mattes, anno 1956 Facul¬ 
tati Philosophiae Universitatis Francofurtia- 
nae obtulerat, eaque litteraria lauro erat 
cumulandus. 

Haud unis Philologis elucubratio haec 
exaratur, cum eandem perbelle percipere pos 
sint qui Odysseam noverint, vel quidquam 
in schola de graeca historia didicerint. In 
animo quippe scriptoris po€sim interpretari, 
nedum philologiae explanare aut explicare 
provinciam. Liber «olidae quidem eruditionis, 
magni momenti, studii tenacis; quo cultori¬ 
bus litterarum graecarum in primis commen¬ 
dandus. 

Philoponus, C. M. F. 

Hove-Craps. — Elocution et Rfdaction par l'ima- 
ge, Premtere et Seconde partie, AD. Wes 
mael-Charlier, Namur, 1955-1959, 168 et 
199 pg 

Duobus hi9 libellis continentur quinqua¬ 
ginta themata seu argumenta elocutionis et 
compositionis, quorum viginti quinque primi 
voluminis alumnis priorum scholarum et 
viginti quinque alterius voluminis alumnis 
superiorum scholarum dicantur. 

Primum auctores, tabula picta seu impres¬ 
sa Imagine proposita, seriem quaestionum 
instituunt, quibus solvendis et enucleandis 
alumni vacent, exercitiis nempe vocabulorum, 
compositionis, stilisticae, lectionis commen¬ 
tationibus instructae optimorum scriptorum 
in primis recentium. Haec ratio a tabula seu 
imagine rem desumendi quo facilius verba 
memoria teneantur, non est quidem nova; 
tamen ab auctoribus Instaurata videtur, 
praesertim cum res et argumenta attingantur 
quae animos puerorum potissimum allidant. 

Cum haec ratio et via magno (ngenio 
praedita et alumnis jucunda videatur, vehe¬ 
menter auctoribus gratulamur qui operi indo¬ 
lem et speciem et formam recentlorem contu¬ 
lerint; quod opus quasi armamentarium rerum 
et argumentorum pro magistris ad scholas 
utiles gratasque reddendas sine dubio erit. 

M. Molina, C. M. F: 

Meautis, Georges. — Mythologte Grecque. 
Collcctions Lebdgue & Nationale. Office 
de Publicit* S.. A. Editeurs. Bruxelles, 
1959. 268 pag., 8 planches h t. F. 135. 

Mythologiae graecae cognitio magni est* 
momenti, ad scriptorum et litterarum intelll- 
gentiam multarumque picturarum et sculptu* 
rarum temporum antiquorum. In nobilibus 
«Collections Lebfcgue et Nationale» opus hoc 
ordine est 128. In introductione (pp. 7*23) 
clarissimus scriptor G. Mlautis, et de re et 
de proposito, luculenter atque erudite disserit. 
A quo totus liber in tria capita rite dividitur. 

I. Les Divinitis primordiales (pp. 25-53). 

II. Les Olympiens: Zeus (pp. 57-65); Hira 
(66-69); Poseidon (70*75); Athina (76-83); A pol¬ 
ion (84-95); Artimis (96*100); Hermes (101 -107); 
Dionysos (108-114); Dimeter (115*125); Hadis 
(126-131 ),Aphrodite (132*146); Eros (147-152); 
Aris (153*156); Hiphaistos (157*155); H est io 
(166-167); Les dieux inferieurs (168-184). 

III, Les hiros (pp. 185-188). —Stricta 
conclusione liber absolvitur (159-160), cui 
propriorum quidem nominum et picturarum 
indices adjunguntur (261 -298). 

Paucis, clari viri G. Meautis descriptio 
vel expositio perlucida; et picturis vasorum 
fere adhuc incognitorum variatur, quae scili¬ 
cet sapientiae illum thesaurum et pulchritu 
dinis quae est Mythologia illustrare nata 
sunt. 

A. MarquSs, C. M. F. 

Schuringa ]. — Adversaria. Samengesteld door 
Dr. J. Schuringa. j. B Wolters, Gronin* 
gen 1959. 

Hic libellus (80 paginis constat) colligit 
litterarum ordine disposita praecipua verba, 
conjunctiones, voces cet., quae valde neces* 
saria sunt omnibus alumnis qui latinitati 
vacant. At non est lexicon inconnexum, sed 
vivax et perspicuitate typorum et rerum 
contextu. Voces saepe per familias proponun¬ 
tur. Liber lingua latina et batava scriptus 
sine dubio alumnis batavis commodo erit et 
exterarum gentium magistris qui haud par¬ 
vam utilitatem ex eo capere poterunt. 

J. Sidera, C. M. F. 


Boris de Rachewiltz. — Kunst der Pharaonen. 

Artemis Verlag, Zurich und Stuttgart 

1959, p 224. DM 24.80. 

Hunc librum primo 1« a lice conscriptum, 
quo artificia pharaonum tractantur, cum esset 
nraestantissimus atque nitidissimus, Jcs*- 
phus Halperin summa diligentia germanice 
reddidit. Quod autem ibi tot tantaque ele 
menta argumentaque continemur adhuc plus 
minus ignota, quamvis jam, ut ita dicam, 
sescenta volumina de artificiis aegyptiacis 
composita sint, facile intellegitur ab eis, qui 
domui edltrici Artemidos praesunt moderan¬ 
dae, desiderium quoddam eorum magnopere 
expletum esse, qui non solum ipsis artificiis 
cognoscendis contentis viribus student sed 
eam quoque rem perspicere contendunt, qua 
Aegyptii antiqui suas ipsorum sententias se¬ 
cuti suaque sensa lapidibus sculptis et ligni» 
dolatis expressuri cum inter se tum a nobis 
differant. Non solum igitur imagines antehac 
vix conspectae proponuntur, quae magnam 
partem iis afferuntur coloribus depictae, qui¬ 
bus revera in museis vel horreis talium the¬ 
saurorum exstant asservatae, sed etiam enixe 
demonstratur, quomodo res variis aetatibus 
antiquitatis aegyptiacae, prioribus dico me¬ 
diis posterioribusque, inter se cohaereant, 
additurque, qua rerum scientia instructi 
quamve viam ingressi nos aliquatenus Ae¬ 
gyptiis assimulati animo comprehendamus, 
quid illi senserint ipsi. Quae res via ac ratio¬ 
ne inde a principio usque ad finem, id est 
aetatem Romanorum, qui saeculo ante Chr. 
n. Aegyptum occupaverunt, perducitur per¬ 
vestigata. Agitur autem de arte ipsa, de arti¬ 
ficiis sculpendi et pingendi sive publice sive 
privatim excultis, de pictura universa, de arte 
speciali, de generibus architecturae, denique 
de cimeliis confectis. Cuncta vero, quae nar¬ 
rantur et docentur, imaginibus photographl* 
cis demonstrationi maxime idoneis satis co¬ 
piose atque dilucide explanantur. Inter quae 
simulacra magnifice, quantum aut ad photo- 
graphlam aut typographiam pertinet, reddita 
meriro mireris regis cujusdam tabulam fuco¬ 
rum, picturarum quarundam partem, quae 
confectae sunt ante dynastias, exempla scrip¬ 
turae hleroglyphlcae, quae dicitur, statuas 

varias sive regum sive principum sive viro¬ 
rum sive mulierum sive bestiarum, ectypa 
plerumque, ut ita dicam, plana Aegyptiis 
maxime propria, e quibus speciatim vacca 
quaedam lacrimata commemoranda videtur. 
Accedunt vasa aedificiaque tam affabre allata, 
ut putes res depictas ipsas ante oculos versa¬ 
ri. Inter quas figuras eminent saltatrix quae¬ 
dam Negadiana, pontifex quidam maximus, 
scriba quidam quintae dynastiae ejusdemque 
aetatis proceres quidam, ornamenta sepulcra¬ 
lia instar hominum, qui dominos suos in 
perpetuum fideliter custodiunt. Praeterea ho¬ 
mines mireris morti obvios obnoxlosve sal¬ 
tantes, ut pauca seligamus nominatim me¬ 
moranda, anseres pastum quaerentes, aves 
gregatim collectas, luctatores inter se mixtos, 
feras a venatoribus diffugatas cursu citatissi¬ 
mo aufugientes, vulpem casu miserabili in¬ 
terceptam moribundam, symphoniacas quas 
dam una cum saltatricibus, ancillam quan* 
dam dominae suae servientem, denique puel¬ 
lam inter aquae animalia venuste natantem. 
Postremo in libro extremo conspectus indi- 
cesve rebus singulis facile reperlendis com¬ 
modissimi exhibentur, quibus quisque infer* 
matur cito certior faciendus, cui loco cuive 
aetati singulae re» congruenter assignandae 
tribuantur. Hae condiciones ita ferunt, ut 
hoc, de quo agimus, opus ex charta optima 
confectum cuilibet rerum aegyptiarum perito 
et cuivis artificiorum illorum priscorum quasi 
uno tenore pernoscendorum studioso merito 
multimodis commendetur comparandum. 

C. Eichenseer, O. S. B. 

Manni, Eugenio. — Jntroduzione alio studio 
della Storia greca e romana. Secunda edizio- 
ne riveduta e aggiornata Editore Palumbo, 
Palermo 1959. 

Alumnis qui in Universitatibus Historiae 
graecae et Historiae romanae operam dant, 
hoc opus a clarissimo viro Professore Eugenio 
Manni dicatur. Non de ipsa hic Historia 
graeca et romana, sed de Introductione ad 
eandem agitur; quae quidem argumentum om¬ 
nibus numeris absolutum, mea quidem sen¬ 
tentia, attigit. Unde adminiculum laboris 
scientificl commodissimum erit, discipulis 
potissimum. 


In brevi praefatione (5-7) de proposito et 
tenore operis non nulla praelibantur. Quinque 
autem partibus res ordinatim definitur. I. 
Methodus: ubi erudite de historia pristina et 
de «Historia»; de finibus aevi antiqui; de 
processu philologico et de renovatione histo¬ 
rica agitur (9-43). II. Bibliographia generalis: 
1. Fundatores historiographiae hodiernae. 2. 
Opera et commentaria praecipua ad investi¬ 
gandam historiam antiquam. 3. Bibliographia 
praecipua ad Historiam graecam. 4.,Bibliogra- 
phia praecipua ad Historiam romanam. 5. 
Adminiculum vel subsidium eruditionis pris¬ 
tinae. 6. Bibliographia generalis fontium 
(45-90). 

III. Fontes litterarii ad Historiam graecam: 
a) fomes primarii: autobiographiae, relationes, 
orationes, litterae, b) fontes secundarii: logo, 
graphl et historiae universales, historia gene 
rales Graeciae, historiae locales, monographiae 
et biographiae (91-140). IV. Fontes litteratii 
ad Historiam romanam: a) fontes primarii: 
autobiographiae, litterae, orationes panegyri¬ 
ci, scripta de re politica, b) fontes secundarii: 
annalium scriptores rei publicae, monogra¬ 
phiae historicae aetatis rei publicae, hlstorio 
graphia graeca de re publica romana et de 
prima Imperii periodo, biographiae, historie- 
grahia aetatis imperialis, alia chronica aeta- 
tatis byzantinae (141-195). V. Geographia, 
Chronologia et Chronographis (197 225) 
Deinde breviationum Index (227*235), et 
nominum auctorum antiquorum (233-241) 
Introductio haec ad Historiam graecam et 
romanam, vere digna est, quae in voluminibus 
illius nobilis «Biblioteca di Cultura Moderna» 
evulgetur. Philoponus, C. M. P. 

Fischer, L. Maurice. — Le formulaire du jeunt 
Latiniste. (Toutes les classes de la 6* me a 
Ia l* re . Fernand Nathan, Editeur. 18, rue 
Monsieur-le-Prince. Paris, 6, 1953. ed 4.*. 
Rat, Maurice. — Comment faire la ver sion la ti¬ 
ne. Clnquitme Edition revue et augmentle. 
Fernand Nathan, Editeur. 1954 

En duo libelli ejusdem Officinae librariae 
idem propositum diversa tamen via perse¬ 
quentes. Opusculo Le formulaire du jeune Lati¬ 
niste omnia eaque sola continentur quae 
omnibus omnium classium alumnis scitu 

necessaria sunt quod ad specimina gramma¬ 
tica et quod ad syntaxim. Prior ergo pars 
nomina, adjectiva, verba proponit, altera 
syntaxim. Haec autem omnia per «formulas* 
proponit quae memoriae infixae, facilius rem 
traditam patefaciunt. Itaque regulae simpli* 
cissimls verbis propositae statlm sententia 
adjicitur quae regulam explicet. Proinde libel* 
lus (90 paginis constat) alumnis utilis erit, 
praesertim si magister amplius enucleet quae 
per breviora proponuntur. 

Quomodo in galllcum (vel in aliam lin 
guam) ex latino convertendum, alumnis diffi* 
ciie captu, magistris haud facile dictu. Hic 
alter libellus *Comment faire la version latine• 
praecipua ad recte convertendum proponit. 
Ita auctor constructionem grammaticam auc¬ 
torum latinorum monstrat: (primum consilium: 
«Verbum quaere et inspice*, (verbum enim 
alia illustrat); deinde breviter agit de casuum 
usu et modorum verbalium, de via ad vim et 
sensum proprium vocabulorum inveniendum. 
Postremo ipsam versionem tradit quae accu* 
rata sit oportet et elegans. Omnia auctor 
exemplis ampiis roborat. Auctoris cujusdam 
locum seu fragmentum seligit, quod analysls 
ope investigat, ejus errores denuntiat, veram 
viam et exemplar monstrat. 

Opusculum et alumnis et magistris haud 
parvae futurum esse utilitati arbitramur. 

Jacobus Sidera, C. M. F. 

Joi/handeau, Marcel. - Lettres d'Htloise et 

d'Abelard • Lettres de la Religieuse Portugaise. 

Libralrie Armand Colin. Paris 1959. 

Novus hic libellus in nobili illa «Biblio* 
thdque de Cluny*. Res de qua agitur ex ipsa 
operis inscriptione commode apparet. Clarus 
quidem scriptor Marcellus Jouhandeau hanc 
tectoribus editionem rite offert in praefatione, 
cui et non nulla adduntur de Heloisa et Rei i* 
glosa Olislponensi a cl. v. Rilke exposita; 
atque hujus editionis brevis explicatio 
(pp. VII XVII) 

Dispositio vero libelli haec est: Introductio 
(pp. 3-14). Epistula ad amicum: Abelardi 
malorum historia (15*79) Epistula prima: 
Heloisa ad Abelardum (77*90). Epistula alte¬ 
ra: Abelardus ad Heloisam (91-101). Epistula 
tertia: Heloisa ad Abelardum (103-116) Epis¬ 


tula quarta: Responsum Abelardi ad Heloisam 
(117*145). Abelardi responsum ad Heloisae 
dubium (147-161). Epistula Petri cluniacensis 
ad Heloisam (163-173). Litterae Heloisae ad 
Petrum cluniacensem (175*176). Absolutio 
Petri Abelardi (177). 

Prooemio brevi dato, quinque consequun¬ 
tur epistulae Religiosae Olisiponensis (pp. 
(181*219). In appendice exstant: latinus tex¬ 
tus litterarum Elolsae atque commentarii de 
Heloisa et Religiosa Olislponensi (223 256). 
Brevi librorum recensione totum clauditur 
opus. 

Roemische Dichtukc. — Virgil, Horaz, Ovid, 
Lateinisch gesprochem von Viktor Poeschl, 
mit zweisprachfger Textbeigage und Ein- 
fuehrung. Discus minutis sulcis Die Stim- 
me der Altem Welt, Zurich, Attemis 
Verlag. 

Nobilis domus Editrix, Turici, jam pridem 
ediderat discum textus graecos Homeri et 
Platonis exprimentem. Nunc vero et latino* 
rum textum in lucem fauste edidit, qui qui* 
dem sedulo delecti paratique sunt. Ex Vergilio 
autem prostant loci cantus VI Aeneidos: vers. 
42*155 (• Aeneas et Sybilla»); 440-476 (« Aeneas 
et Dido»); 637-702 («Aeneas et Anchises*). 
Ex Horatio vero: Satura I, 9 («Garrulus«>. 
Denique ex Ovidio: Metamorphosis 1, 452- 
567 («Apollo et Daphne») ex X, 243-297 
(«Pygmaleon») 

Libellus qui discum comitatur, latinum 
textum et commodam germanicam conversio¬ 
nem exhibet, una cum erudita de locis his 
Introductione. Non omnibus fortasse sapien¬ 
tibus ex integro pronuntiatio quae adhibetur, 
probabitur... cum pauci soni potius ad germa¬ 
nicam pronuntiationem pertinere videantur. 

Propositum tamen de nova evulgandarum 
latinarum litterarum ratione prorsus compro¬ 
bandum. 

Laudibus vel maximis cumulandi sunt et 
Dr. V. Poeschl qui hos selegit po&tarum 
romanorum locos et Domus Artemis quae 
summa cura eos in discum incidere curavit. 
Haec quidem agendi ratio plurimum ad fo¬ 
vendam linguam latinam eamque ex auditu 
discendam conferet. 

A. Marqu£s C. M. F. 

Hunger, Herbert. — Lexikon der griechischen 
und roemischen M ythologie. 5 erweiterte und 
ergaenzte Auflage. Verlag Brueder Holli* 
nek • Wien 1959. 

Hoc lexico graecae ec romanae Mytholo- 
giae, quintum edito, praebetur non tantum 
brevis eaque nitida expositio omnium alicujus 
momenti rerum pristinarum mythographica- 
rum, verum etiam, novissima litteraria arte et 
bibliographia duce, quicquid in historia reli¬ 
gionum, de singulis deorum et heroum perso- 
nis, commonstratum est. 

Quod autem in hac editione est proposi¬ 
tum ante oculos objiciendi picturas et monu¬ 
menta antiqua mythorum, in pictura et 
sculptura, in re litteraria et musica occidentis 
usque ad nostram aetatem, adhibitis plus 3.000 
pristinis documentis: id plane auctor est 
assecutus. 

Commodus certe liber manualis 38/ pagel¬ 
larum, arte tota typographlca exaratus. Duo 
et quinquaginta classicae picturae Lexico huic 
praeeunt. Quae in bibliographia hodierna 
desiderabantur hoc opus sane complet. Ex 
quo nihil mirum, si quinque tantum annis, 
quattuor ejusdem editiones sint exhaustae. 
Lectoribus Palaestrae Latinae opus quam 
vehementer commendandum censuimus. 

1. GonzAlez, C. M. F. 

Gester, M. — Repertoire de vocabulatre latin, 
k 1'usage des classes inferieutes Editions 
De Sikkel S. A. Lamorinierestraat, lit>, 
Anvers 1959. 

Id opusculum opus Mathynianum in 
compendium redactum dicerem et in usum 
scholarum Inferiorum digestum, cum ea tan¬ 
tum verba in eo afferantur quae «frequentia* 
10 saltem notantur in Vocabulatre de Base. 
Voces ordine per declinationes et conjuga¬ 
tiones proponuntur. Sensus vero non additur: 
alumno complendus erit in eo spatio post 
singulas voces relicto. Alumnus qui haec 
verba momoriae mandaverit, ex 10 verbis 8 
cognita habebit cum scriptores iatinos scho¬ 
lares legere perget. Quod quam optandum sit 
omnibus magistris patet. 

J Sidera, C. M. F. 


Trisoglio, Francesco. — San Gaudenzto da 

Brescia Scrittore. Torino, Via S. Pio V, lo. 
1960 

Libellus septuaginta admodum paginis 
constat in quibus acies ingenii plane elucet. 
Rei testimonia ad 925 a praeclaro scriptore 
ibi adhibentur. Fasciculus autem nobili illi 
Bibliothecae commentariorum «Studi Classi¬ 
ci* adnumeratur, cui quidem et edendae et 
moderandae praeest egregius Piofessor Victo¬ 
rius d'Agostino. 

Cum vita tum opus litterarium Sancti 
Gaudenti! Brixiani, duce historia et novissima 
bibliographia, strictim a Doctore F. Trisoglio 
perpenditur, quin id tamen obstet efficiendo 
operi vel maxime in historia laudando. 

Philoponus, C. M. F. 

Quirjng Heinrich. — Heraklit Worte toenen 

durch jahrtausende griechisch und deutsch. 

Walter de Gruyter et Co. Beriin 1969. 

Hoc lepidum elaboratumque opusculum 
a Doctore H. Quiring exaratum memoriae 
Heracliti philosophi ephesini, anno 2.500 
vertente aD ejusdem natali, dicatur. 

Fere 400 tragmenta pristinorum scripto¬ 
rum graecorum ex opere Heracliti desumpta 
— quae non alio ad nos pervenerunt fonte — 
veiut in fasciculum colliguntur. Quae quidem 
tragmenta —proposito textu graeco cum 
germanica translatione— hac ratione exhi¬ 
bentur: A. Axiomatum seu principiorum in¬ 
dex (pp 49-51 J; B. Veritatis fontes (pp. 62- 
60); C. Mundi anima, aether et cosmos (pp. 
61-65); D. Rerum natura (pp. 66*81); E. Cursus 
et mutationes (pp. 62-89); F. Concordia et 
discordia (pp. 90-101); G. Ignis commutatio 
(pp. 102-112); H. Sapientia (pp. 113-118); I. 
Illusio et desiderium (pp. 119-127); K. Vita et 
mors (pp. 128T33). 

Post brevem praefationem varia hominum 
judicia tempore progrediente de Heraclito 
philosopho perhibentur (pp. 6-48). Librorum 
et fragmentorum index opus absolvunt et 
perficiunt (pp. 134-164). Aptissime juxta 
illud effatum hic laboratum est: «Colligite 
fragmenta*. 


Philoponus, C. M. F. 

ANN. VII - (FASC. I)- N. 25 M. MARTIO A. MCMLXI 


NIVICANDIDA ET SEPTEM NANI 


Prioribus illis temporibus... — Hanc tra¬ 
dunt fabellam prioribus illis temporibus 
evenisse cum bonae sagae 1 lamiaeque 2 
pravae —mala hominibus ominantes— 
vitam, nanis dusiisque 3 comitantibus, 
tranquillam agebant. 

Quodam die, frigore glacieque terra 
rigente, dum montes et vias candidas 
nix reddit, regina, quae ad aedis regiae 
pergulam 4 flammeum 5 acu pingebat, 
digitum suum casu pupugit sanguinisque 
ttulae in albam nivem ex parvo vul¬ 
nere irrorarunt. 

—«Ulinam, nivem spectans candi¬ 
dam et sanguinem, utinam, inquit, bonae 
sagae puellula, quae candida sit sicut 
nix rubraque ut sanguis, me donent!». 

Paucis post diebus sagoe puellulam 
candidam ut nivem rubramque ut san¬ 
guinem ei dono dederunt... 

At paulo post mater «Nivicandidae» 
—hoc enim nomen ei indimus— e vita 
decessit et Rex —puellae pater— uxo¬ 
rem duxit Reginam alteram, specie ac 
venustate vere eximiam, quae tamen 


pati non poterat ut aliae pulchritudine 
sibi praestarent. Magicum speculum, 
quod lamia quaedam amica ei donave¬ 
rat, saepe consulebat: 

— «O specillum, meum specillum, 
estne aliqua me pulchrior?». 

— «O mea Regina, tu omnium est 
pulcherrima...». 

Ubi Nivicandida decimum quintum 
aetatis attigit annum, admodum sollicita, 
speculum Regina consuluit: 

— «O specillum, meum specillum, 
estne mulier quae mihi pulchritudine 
praestet?». 

Et speculum: 

— «A, mea Regina et domina, tu 
certe decora, pulcherrima, formosissima 
es; Nivicandida vero multo te est ve¬ 
nustate et pulchritudine insignior». 

Odio atque invidia pallens, Regina 
non poterat jam inde Nivicandidae non 
invidere ita ut eam necandi iniret consi¬ 
lium. Hac prava voluntate quodom die 
unum ex venatoribus ad se Regina 
vocavit, eumque, Nivicandidam depre- 


1. bruja, hechicera. 2. lamio, monslruo. 3. duende 4. mirador, balcon. 5. velo. 


















hensam, in silvam secum ducere illamque 
interficere jussit. Qui cum in silvam ve¬ 
nisset et jam jam venator acutissimum 
cultrum in Nivicandidae cor defixurus 
esset, eum puella princeps, in lacrimis 
effussa, ut sibi indulgeret iterum iterum- 
que rogavit. 

Misericordia bonus venolor erga 
Nivicandidam motus, quamquam vitam 
ei condonavit, imperavit tamen ut sibi 
promitteret nunquam in aulam regiam 
reversuram. 

II. - Nox oppetebat... — Misera puella, 
quid faceret nesciens, silvam intravit; et 
cum perlongum iter instituisset, vergente 
jam die, in ligneam pervenit domunculam 
in quam, ut quieti se daret, ingressa est. 


Omnia in ea porva 
erant, sed maxima elegantia 
et munditia et venustate 
disposita. Supra mensam, ad 
cenam structam, septem e- 
rant catilli, septemque pocu¬ 
la erant. Duxta singulos ca¬ 
tillos ligula 6 , fuscinula 7 et 
cultellus apparata erant. Ad 
parietem lectuli, septem lin¬ 
teaminibus plane mundis 
operti, ordine appositi erant. 

Cum magna Nivicandida 
cruciaretur fame neque mo¬ 
lestiam ulli convivarum of¬ 
ferre vellet, pauca cicercu¬ 
la 8 ex alio comedit, panis 
offulam 9 ex alio sumpsit, 
vini guttulam ex unoquoque 
bibit poculo, dum totam fa- 
men et sitim Nivicandida 
explevit. Mox parvum introi¬ 
vit cubiculum, et accumbens 
in lectulo, tranquille obdormivit... Nox 
jam appetebat, cum septem domum per¬ 
venerunt nani. Suas septem lampades 
incenderunt, collustratoque cenaculo ali¬ 
quem illuc intravisse compererunt. 

Nanorum natu maximus primus ex¬ 
clamavit: 

— «Aliquis in mea consedit sellula». 
Alius postea: 

— «Quispiom e cicerculis meis co¬ 
medit». 

Deinde tertius: 

— «Aliquis parum vinuli potavit». 
Quartus tandem: 

— «Quispiam ligula mea edit». 
Itemque plus minus ceteri omnes. 

Cenati cubitum ierunt noni...; subito¬ 
que vero omnium natu minimus tacite: 


6. cuchara. 7. tenedor. 8. garbancito. 9. frocito, pedacito. 

—«Quis, inquit, in meo lectulo ac¬ 
cubuit?»... 

Revera, lampadibus septem fulgenti¬ 
bus, pulchram et decoram in lectulo 
jacentem invenerunt Nivicandidam. Non 
audentes nani e somno eam suscitare, 
quia itineris lassitudine esset fatigata, 
cubitum omnes abierunt. 

Sed sole jam micante ad eam salu¬ 
tandam laetantes omnes introierunt. Na¬ 
norum maximus natu exspectans ab ea 
quaesivit: 

— «Quod est tibi nomen?». 

—«Nomen est mihi Nivicandida». 

—«Et qui fieri potuit ut in domun¬ 
culam nostram advenires?». 

—«Noverca mea, inquit, mihi maxi¬ 
me invidens, ut venator quidam me in¬ 
terficeret praecepit; qui tamen optimus 
et misericordiae plenus, mihi vitam do¬ 
navit. Postea vero cum totum diem per 
silvam iter fecissem, ad vestram tandem 
perveni domunculam». 

Tunc nani: 

— «Visne, Nivicandida, nobiscum 
manere?». 

Quibus illa laetitia perfusa: 

—«Libentissime, inquit, vobiscum 
manebo». 

Quo ex tempore, erga septem nanos 
optimae matris munus Nivicandida obiit, 

III. - fstne qui mihi pulchritudine praestet? 
— Paucis post diebus quam Regina im¬ 
peraverat ut puella princeps necaretur 
magicum speculum sollicita rursus con¬ 
suluit: 

—«O specillum, meum specillum, 
estne quae mihi pulchritudine praestet?». 

—«A, Regina, tu formosa, decora, 
venusta es; Nivicandida vero, quae nunc 
cum nanis vitam in silva agit, tibi specie 
multo praestat ac pulchritudine». 

Quae cum Regina audisset, ira ac 


furore tremens, ipsa sua manu Nivican¬ 
didam occidere animum induxit. 

Venditricis more induta, clam ex aula 
regia egressa est, in silvam intravit et ubi 
ad nanorum domunculam appropinqua¬ 
vit voce senili hunc tam dolosum edebat 
clamorem: 

— «Quis a me parvo, minimo res 
bellissimas emit...? Pulchella, venustula 
veneunt...». 

Nivicandida —quam nani ut omni¬ 
bus domo interdiceret admonuerant— 
rebus, quae in aniculae canistro inve¬ 
niebantur, admodum allecta, januam ei 
reseravit, fasciamque pectoralem multis 
variisque contextam coloribus emit. 
Quam cum anicula venditrix arriperet 
occasionem, vi tanta, illi postulanti, tan¬ 
toque odio fasciae pectoralis vittas 
constrinxit ut misera Nivicandida exani¬ 
mis deciderit. Tunc venditrix cachinnos 
tollens raucos: 

— «Tandem, inquit, res mihi optime 

procedit... Ultionem in te obtinui; specie 
jam mihi non praestas neque ultra 
praestabis. 

Quibus dictis abire properavit. 

Praecipiti jam die, nani, laboribus 
confectis, statim eam levaverunt et cum 
fascia pectorali spoliassent, resipuit. Cum 
vero Regina domum pervenissetspecillum 
denuo anxia consuluit... Et cum certior 
facta esset se omnium pulcherrimam non 
esse, ira incensa, vetulaeque iterum veste 
induta, baculo innixa ut melius dissimu¬ 
laret, ad Nivicandidae domunculam se 
contulit; ad quam cum appropinquaret, 
sic clamare coepit: 

—«Pectines vendo, sunt vobis ex 
auro pectines pulchelli». 

Quos cum Nivicandida in deliciis 
haberet, immemor consiliorum nanorum. 

ad viam descendit, pedinemque a vetu¬ 
la emit. 

—«cVisne, blanda voce inquit, visne 
me tibi capillos comam?». 

Quod simul ac Nivicondida annuit, 
venditrix ita acumina —veneno intinc¬ 
ta— in capite defixit ut exanimis puella 
princeps humi deciderit. 

Paulo post nani pervenerunt et humi 
postratam Nivicandidam viderunt; tunc 
omnes accurrerunt eamque ulnis sustule¬ 
runt atque in lectulo collocarunt, et pecti¬ 
ne in capite ab anicula defixo extracto, 
laeta Nivicandida iterum resipuit. 

IV. - Haec aspicite, hoec emite mala. — 
Statim vero ut Regina in aedes pervenit 
regias, veste exuta venditricis, speculum 
sumpsit atque anxia interrogavit: 

—«O specillum, meum specillum, 
estne quae mihi pulchritu¬ 
dine praestet?». 

Quibus speculum: 

— «Pulcherrima jam non 
es, mea Regina; quae cum 
nanis nunc vitam beatam 
Nivicandida agit, multo te 
speciosior est et venustior». 

Immani concita rabie et 
furore, in abditam domus 
partem secessit Regina, ma¬ 
lumque rubrum sumpsit ac 
venenum in illud mortiferum 
immisit. Agrestibus deinde 
induta vestibus, Nivicandi- 
dae domunculam petivit, at¬ 
que ad januam appropin¬ 
quans clamare dolosa ven¬ 
ditrix incepit: 

— «Sunt vobis mala, nul¬ 
la dulciora neque suaviora 


invenietis; haec aspicite malo..., in ma¬ 
nibus habete, emite...» 

Quibus auditis, ad fenestrulam laete 
Nivicandida prodiit... Quot et quam ma¬ 
tura et tenera et aspectu jucunda illa 
erant mala...! 

Quare cupiditate impulsa et appetitu, 
ad viam descendit unumque ex malis 
—quae callida anus afferebat— desump¬ 
sit; simul tamen atque illud degustavit in 
terram Nivicandida cecidit... 

— «Actum est de Nivicandida», ani¬ 
cula laetitiae ac ferocitatis plena excla¬ 
mavit; et celeriter discessit... 

Cum pumiliones 10 domum redierunt 
et Nivicandidam humi jacentem viderunt, 
Reginam denuo suis dolis vicisse compe- 
rerunt. Illam ergo deflentes levarerunt, 
aqua et vino laverunt, semel iterumque 
oleo fricuerunt miro, sed opus eorum 



10. enano. 

nihil ad rem profuit. Arcam igitur vitream 
lucidamque exstruxerunt nani atque in 
eam Nivicandidam deposuerunt. Deinde 
arcam umeris portantes pumiliones in 
summo monte collocaverunt. 

Multae deinde hebdomadae abierunt, 
menses quoque et anni... Et quodam die 
princeps illuc venatum adveniens, cum 
vitream arcam et Nivicandidam tam ve¬ 
nustam jacentem vidisset, ex equo desi¬ 
luit et pumilionibus eom custodientibus: 

—«Mihi, inquit, hunc loculum una 
cum Nivicandida donate; pro quibus 
quae volueritis solvam». 

— «Minime, neque auro pensandam 
tibi arcam et Nivicandidam nostram da¬ 
bimus», nani responderunt. 

Principi tamen urgenti, arcam ven¬ 
dere constituerunt. Sed cum umeris ser¬ 


vorum in principis aedem 
Nivicandida transportaretur 
et unus quidam pedem in 
arborem offenderet, propter 
loculi 11 jactationem, e Nivi- 
candidae gutture malum 
venenatum evomitum est, 
statimque oculos aperiens, 
vitam recepit... 

Omnes maximo affecti 
gaudio domum regiam prin¬ 
cipis petierunt, ubi in diem 
posterum —Nivicandida e- 
nim, rogantibus pumilioni¬ 
bus, nuptias cum principe 
conciliaverat— nuptiae pa¬ 
ratae sunt. Ad festum Regina 
est etiam invitata; quae cum 
ornatissimis et splendidissi¬ 
mis induta vestimentis ad Ni¬ 
vicandidam venisset, atque 
per servum certior facta esset in Nivi- 
candidoe honorem, qua nulla pulchrior 
esset inter omnes ac venustior, festum 
agitari tantum, illi insidias Regina parare 
voluit. 

Consiliis vero patefactis, principis 
jussu illam servi deprehenderunt atque 
in eam animadverterunt adeo ut coge¬ 
rent calceolis ferreis candentibus saltare, 
dum exanimis humi caderet. 

Nivicandida vero —puella princeps 
alba ut nix, rubraque ut sanguis— feli¬ 
cem beatamque vitam in posterum egit. 

Marianus Ortiz 
Joatities Grati 
Stephaniis Martinus Esono 
Patricius Atebd (R. 1. P.) 
Josephus Sanchis 

IV Cursus Alumni 


11. ataud, feretro. 


Barbastri 

Dives peccata confitetur 

Dives peccata confitetur, et a Patre interrogatur: 

—Scisne orationem quae incipit «Pater Noster»? 

Minime, Pater, inquit, quoniam saepissime disce¬ 
re incepi et hoc numquam assequi potui. 

—Bene. Sed tu nonne nomina illorum quibus 
pecuniam credidisti recordaris? 

—Ita sane. Pater. 

—Hanc ergo poenam solves: nomina omnium 
quos ego tibi pecuniae petendae causa mittam dis¬ 
ces, atque octo diebus transactis redibis. 

Et factum est ut convenerant. 

Pater primum legatum misit ut ab eo quinque 
libellas peteret. 

—Quo modo vocaris, amice?, quaesivit ab eo 
paenitens. 

— «Pater Noster» vocor. 

Quo audito dedit ei quod petebat. 

Pater secundum legatum misit decem libellas pe¬ 
tendi causa. 

—Quo modo vocaris? 

«Qui es in caelis» vocor. 

Tertium misit. Et tu quo modo vocaris? 

—«Sanctificetur nomen tuum», inquit ille. 

Hujusmodi tot quot «Pater Noster» requirebat 
misit. 

Post octo dies dives Patrem iterum adiit, qui le¬ 
gatorum nomina enumerare jubet. 

Creditor incipit: «Pater noster, qui es in caelis, 
sanctificetur nomen tuum»... 

Tunc Pater non potuit non subridere, et credito¬ 
ri causam quaerenti: 

—Quia video, inquit, quam facile orationem 
«Pater Noster» didiceris. 

Antonius Martinez, C. M. F. 
Castro Urdiales. es» in»erp,e»a»us 


Curiosa et Jocosa 

Triangulus Magicus 



1) aequoris 

2) facies 

3) Negotium 

4) Pronomen demonstrativum 

5) Consonans 

J. A. COSTA 

Celsonae. 


In pompa exeqoiolf: 

- Hujus adulescentis tanto 
praediti ingenio valde me mi¬ 
seret. Tres quattuorve linguas, 
quibus nemo unquam locutus 
erat, pernoverat. 

- Ne fueris anxius; vel mor¬ 
tuus eis uti poterit. 


—Pater, licetne a puerulo, 
qui perperam se non gessisset, 
poenas expetere? 

—Minime vero, carissime. 

—Tunc, ergo... cur sum a 
magistro punitus cum nec scrip¬ 
tiones fecissem nec lectionem 
memoriae tradidissem? 


—Me absente musicorum coetus nequit 
canere; sum enim vidulae («violin») primus pul¬ 
sator. 

—Me quoque absente nequit in Lyceo dra¬ 
ma agi. 


— Quid? tune moderator es? 

Nullo modo, sed sunt mihi claves theatri... 

Benjaminus M. FORCANO 


Celsonae. 




5) 


L. QUINCTIUS CINCINNATUS 



Vis Sabinorum ingens prope ad moe¬ 
nia urbis venit. Tum plebs benigne arma 
cepit, magni duo exercitus scripti sunt. 
Cum Minucius, qui alteri exercitui prae¬ 
erat, haud procul ab hoste castro po¬ 
suisset, castris se pavidus tenebat. Hos¬ 
tes Romanos postero die circumdant. 
Quinque vero equites Romae nuntiarunt 
exercitum obsideri. 


Nihil tam inopinatum nec tam inspe¬ 
ratum accidere potuit. Itaque tantus pa¬ 
vor, tanta trepidatio fuit, quanta si ur¬ 
bem, non castra hostes obsiderent. Cum 
Senatui visum esset dictotorem dici qui 
rem publicam perculsam restitueret, L. 
Quinctius Cincinnotus, consensu om¬ 
nium, dictator dicitur. 


Spes unica imperii populi romani, 
L. Quinctius, trans Tiberim, quattuor 
jugerum ipse colebat agrum. Ibi a lega¬ 
tis, seu fossam fodiens, seu arans, operi 
certe agresti intentus, inventus est. To¬ 
gam propere e tugurio proferre uxorem 
Ruciiiam jubet. 


Qua simul, absterso pulvere et sudo¬ 
re, velatus processit; dictatorem eum 
legati consalutant eumque in urbem vo¬ 
cant. Novis Quinctio publice parata 
erat transvectumque tres obviam egres¬ 
si filii excipiunt. Magna quoque patrum 
plebisque frequentia stipatus, antece¬ 
dentibus lictoribus, domum deductus est. 

DICTATOR 


Postero die dictator claudi tabernas 
tota urbe jubet, vetat quemquam priva¬ 
tae quicquam rei agere, quicumque 
aetate militari essent, armati, ante solis 
occasum in campo Martio essent. Ipse 
dictator: «Accelera, signiferi Sequere 
miles!»» adhortans equites duxit ut nocte 
ad hostem pervenire possent. 


Media' nocte in Algidum perveniunt, 
et, ut senserunt se jam prope hostes es¬ 
se, dictator clamorem omnes tollere 
jubet; superat inde castra hostium et in 
castra consulis venit. Nocte initum proe¬ 
lium est. Luce prima hostes jam circum¬ 
vallati a dictatore erant et vix pugnam 
sustinebant. 


Gracchum Cloelium ducem princi¬ 
pesque alios vinctos ad se adduci jubet; 
reliquos autem licere abire, nam se 
Aequorum sanguine non egere ait; sed, 
ut confiteantur subactum domitumque 
esse hostem, tribus hastis jugum fit et 
sub hoc jugum dictator Aequos misit. 


Romae Senatus triumphantem Quinc- 
tium agmine urbem ingredi jussit. Hos¬ 
tium duces ante currum dictatoris duce¬ 
bantur; exercitus sequebatur praeda 
onustus. Epulae instructae erant ante 
omnium domos epulantesque cum car¬ 
mine triumphali et sollemnibus jocis 
currum secuti sunt. Quinctius sexto de¬ 
cimo die dictatura se abdicavit. 


DICITUR 

Aestiva nocte... 

UNA NOCHE DE VER.ANO 

A. MACHADO, Poeslas completas, 123. 

Silente nocte, pergula 
domus reclusa et ianua, 
intravit atra mors domum 
et appropinquavit toro 
meae puellae noxia. 

Ne me quidem vidit. Ei 
subtilibus quid unguibus 
lregit gracillimum. Neque 
et intuens me, denuo 
muta ante me mors transiit. 

Quid, quaeso, fecisti? Neque 
responsa mors mihi dedit. 
Puella dormit. Cor meum 
dolore percussum. Leve 
eheu!, diremit mors atra 
inter me et illam licium. 

Josephus Beltran 

V. Cursus alumnus 


CANI5 HOMICIDAM 
PRODIT 


Cum tribus abhinc saeculis homo quidam 
cum cane fideli iter faceret a latrone interfec¬ 
tus et expilatus est. Latro profugit, sed canis in 
loco permansit et cadaver eri custodivit. Acci¬ 
dit ut forte tabernarius superveniret, et cada¬ 
ver conspicatus et misericordia permotus eo¬ 
dem loco sepelivit. Ex eo tempore canis ultro 
hominem comes est secutus. Jacebat in taber¬ 
na et omnibus, qui intrabant et exibant, adu¬ 
lari solebat. Quodam die latro ille scelestissi¬ 
mus intravit. Quem canis protinus agnoscens 
allatravit vehementer et in ejus faciem insiluit. 
Haec res inusitata omnium, qui aderant, movit 
suspicionem. Surgunt, maledicum comprehen¬ 
dunt, coram judice constituunt. Negat initio, 
ut fieri solet. Tandem cum se homicidium per¬ 
petrasse confessus esset, in publico suspensus 
est patibulo. N. Mangeot 


Miscentis utile dulci 

Cum a quadam Lacaena quaerere¬ 
tur: «Quae tua dos est?, respondit; «A 

patribus morum integritas». 

3. CANALS 

Lacedaemon cum hominem a diis 
mendicare animadvertisset —qui Cybe¬ 
les esset sacerdos— «deos inopiores, 
inquit, quam ego non curo». 

3. M. CAMARERO 

Cum quidam Spartam a regibus in¬ 
columem esse, qui rem publicam optime 
reges gererent, affirmaret, rex Theopom¬ 
pus respondit «minime, sed a civibus in¬ 
columem, quia mandatis semper oboe¬ 
dirent». 


Alexandro se deum esse jactanti, 
Damis respondit: «Alexandro se deum 
appellare conceditur quotiens ei libet». 
Celsonae. M. MARTINEZ 


POTATOR VAFER 

Potator cum in febrim incidisset, ve¬ 
hementius solito sitire coepit. Medicos 
arcessivit. Qui coram eo de febri depel¬ 
lenda et tanta siti sedanda consilia con¬ 
tulerunt. Sed potator cum eos de sedan¬ 
da siti deliberantes audisset, «vobis», 
inquit, «cura tantum modo est quomodo 
me a febri magna liberetis. A siti hac in¬ 
toleranda quomodo liberer, ego ipse 
videbo». 


3. M. MARTINEZ 


N. MANGEOT, S. 3. 

Homines probi 


AENIGMATA 


Fidem qua es constrictus, 
summa religione exsolvito sicut 
Ruy Dlaz de Vivar, qui Judaeos 
quosdam Burgis commorantes 
pecunia, quae sibi credita fue¬ 
rat, ut bellum contra mauros 
inferret, donavit. 

His enim apposuerat pignori 
capsas duas clausas, harenae 
plenas, quas Judaei, ejus fide 
freti, argento refertas cogita¬ 
bant. 

Itaque egregius vir et de¬ 
bellator Cld cum victor Valentiam Ingressus esset, mutuam 
pecuniam restituit. 

Similiter, historia Civitatum Foederatarum Americae, 
magnum praestat honorem veraci paucorum annorum puero 
qui postea nobilissimus fuit praeses. Cujus pater cum in 
domus viridario cerasum jucundissimam securis ictibus 
discissam animadvertisset, periratus liberos famulosque 
arcessivit ut quis eorum tanti facinoris esset factor, exqui¬ 
reret. 

Tunc autem pueilulus audacter procedens: «Pater mi, 
inquit, ego tibi mendacia minime fingere volo. Ecce enim, 
hanc cerasum mea securi ipse ferivi». 

Hic parvulus erat Georgius Washington, qui postea fuit 
suae patriae liberator prlmusque illius Reipublicae conditor 
atque praeses. 

Probum rectumque horum virorum animum considera 
eorumque insequi vestigia semper conare. 

JoSEPHUS M. COLLELL, C. M. F. 

Celsonae. Philosophiae alumnus 



Vae victis 


Brennus Senonum Gallorum dux, profligatis Alliae Ro¬ 
manis, Romam ad hostes persequendos venit. 

Nemine repugnante, milites depopulari coeperunt. 

Patricii cum ad Capitolium confugissent, obsidionem 
per septem menses tolerarunt, quibus finitis, a Gallis 
pacem petierunt, copiosa aureorum soluta compensatione. 

Cum aurei appendebantur, Gallorum pondera esse adul¬ 
terata Romani affirmarunt. Brennus statim vectigalia trade¬ 
re, ensem in lance ponens, decrevit. 

Simulque haec dixit: «Vae victis*. 

Celsonae. Joachimus Bonmati' 

Philosophiae alumnus 


1. Me omnes homines irridenr. 

2. Cur culinae intra domus 

struuntur? 

3. Ut e carcere egrediaris dum 

adsunt vigiles, quid factura 
oportet? 

4. Quid pejus verberatione 

una? 

5. Quo similes sunt sol et fur? 
6 Quod est optimum medica¬ 
men adversus asianam fe¬ 
brim? 

7. Quisnam primus ad Ther¬ 
mopylas ce¬ 
cidit? 

Josephus Camps 

Exaravit et expolivit 
Celsonae. 

1. vir. 3. irruis 

2. animus 4. pronomen 

Invenit: J. A Costa 

Pii. alum. 

Petrus in vincula conjectus fugit 

Eodem fere tempore Herodes rex quosdam Chris¬ 
ti discipulos excruciaverat. Quod Judaeis placere 
animadvertens, jussit et Petrum comprehendi. 

Quem captum et in vinculis conjectum dedit mi¬ 
litibus in custodiam, ut quaterni eum custodirent; 
volebat enim post Paschae festum eum ad populum 
proferre. 

Itaque dum Petrus in carcere servabatur, magnis 
assiduisque precibus discipuli orabant atque obse¬ 
crabant Deum ut Petrus catenis liberaretur. 

Ecce autem, cum Herodes jamjam eum prolatu¬ 
rus esset, noctu, dum Petrus duabus catenis revinc¬ 
tus inter milites dormit, aliis excubiis ad januam vi¬ 
gilantibus, subito venit Dei Nuntius: quo praesente 
carcer lumine collustratus est; percutiens latus Petri: 

«Age —inquit— exsurge» et excitavit dormien¬ 
tem, a cujus manibus mox excissae sunt catenae. 

Idemque Nuntius: 

«Indutus, inquit, liga soleas tuas; et palliolo ume¬ 
ris imposito, sequere me». Tum ille egressus custodia, 
ignorans quae faceret —vanam enim speciem se vi¬ 
dere arbitrabatur—, secutus est Nuntium Dei. 

(ex ACT. APP., XII) redegit: 

Lucianus ROVEDATTI, C, M. P. 

Rosarii in Argentina vl c - olumnu5 


PUELLAE EPISTULA 



BORONAT, pinxit ex 
ephemeride «La 
vie catholique» 


Scriptioni meae, 
mater optatissima, 
ignoscas velim; 
penna enim admo¬ 
dum usitata est, 
neque alia suppe¬ 
tit... 

Carolus 

LATORRE 

Celsonoe. 


SOLUTIONES 

(cfr. Pal. Lat. n. 171, p. 192; 
n. 172, p. 248 et 250; Pal. 
Adulesc. n. 23, p. 32; n. 172, 
p. 38 et 40). 

VERBORUM AENIGMA: 
1) muris; artem; 2) Uberi, Leu¬ 
ci; 3) Resonat, hr.; 4) Iro (ori), 
eripio; 5) Siner (renis), uror; 6) 
Alar, emove; 7) Retium, per; 8) 
Tu, propina; 9) Echio, venor; 
10) Miror, eraru (urare). 

AENIGMA EX OVIDIO: 
Jn transversum: 9. Mareotica 
(Metam.) 9, 773). 10. aenum (6, 
61). 11. Inarata (1, 109). 12. 
Priamum (13, 201). 13. omina 
(15, 587). 14. patruelis (1, 352). 
16. exemplo (4, 622). 18. ima¬ 
gine (1, 213). 20. Sperchios (l, 
579). 22. fodit (7, 315). 23. (1, 
467). 24. decutit (5, 104). 25. 
lupos (10, 540). 26. silvestri 
(13, 815). 

Jn perpendiculum: 1 . omnipo¬ 
tens (2, 401). 2. Arcadiae (15, 
332), 3. morata (8, 810). 4. mira 
(13, 892). 5. Carpathius (11, 
249). 6 caritura (14, 132). 7. 
animal (1,76). 8. imum (4,162). 
14. prodigiosa (13, 968). 15. 
spectatrix (9, 359). 17. peccasse 
(7. /48). 19. indotata (7. 609) 
21. Europa (8, 120). 22. facies 
(6, 674). 23. polo (2, 173). 24. 
doli (7, 297). 

H. H. H. 


AETATIS VITIA 

Medicus: Quod crure dextro 
doleas aetatis est. 

Aeger: Minime, domine, si¬ 
nistro enim cruri eadem aetas 
est et valet. 

Petrus Bor£s 

Phll. alum. 

Celsonoe. 

AflCORAS PERSOLVITE! 


Pueri in quottuor choros distribuntur et unusquisque chorus ad singulas litteras 
A—B—C-—D ex ordine canere incipit. 

Anco—raa ex- sol—vi—te I Vela ven—te pan-di- te I 



fbrti— ter,remiges, navem impellite ! A—tra 8ubit nox f 


IN NOSOCOMIO 

RECTOR: Quem nunc de tecto pendentem 
vides amentem, dicit se esse lucernam. 

CIVIS: Quidni eum dimittitis? 

RECTOR: Quia in posterum sine luce eri¬ 
mus. 


TENTAMINA SCHOLASTICA 

Inquisitor —tantis erroribus confectus — 
dicit alumno: 

—Visne paululum herbae medicae afferre? 
Rem capit alumnus et «mihique, inquit, ce- 
revisiam afferam». 


PROBE RESPONSUM 

Plena est stultorum domus? 

— Minime vero, primus es qui pervenisti. 

L. COROMINAS 

Celsonae. Philosophiae alumnus 


INTER FURES 

— Nihilne es assecutus? interrogat fur qui 
socium exspectabat dum alter de fenestra des¬ 
cendebat. 

—Nihil sane, alter molestia plenus respon¬ 
det; qui hic commorotur causidicus est. 

— Pessime res processit, inquit primus, et... 
nihilne a te surripuit? 

Cervariae. Martinus MARCH 


SURDI APUD JUDICEM 

Duo homines surdi ad judicem accesserunt. 
Alter iratus: 

— Hic, inquit, horologium a me surripuit. 

—Vehementer errat, inquit olter, canis eum 
non momordit. 

Et judex qui surdus quoque erat: 

—Quare non potestis patrem vestrum 
alere? 



Scisne verbis interpretari quae in his pic¬ 
turis vides? 


PRUDENTIOR TAURO 

Homo a tauro urgetur: 

—Si pedes distenti non haberem, pessima 
belua, quantis calcis ictibus te percuterem. 
Celsonae. Petrus BORES 

Philosophiae alumnus 

